Tvrđava teatru 118.000 evra od EU – Semendria\n08. jul 2011. KULTURA- Pozorišnom festivalu Tvrđava teatar u Smederevu je za realizaciju projekta “Dramska edukacija za interkulturalno učenje” iz fondova EU odobreno 118.000 evra.\nTvrđava teatar je zajedno sa partnerima iz Srbije i Evrope početkom godine aplicirao za EU program “Podrška civilnom društvu” zajedničkim projektom namenjenom nastavnicima i pedagozima koji rade u školama i dramskim grupama sa decom i mladima.\n“Za realizaciju projekta odobreno nam je 118.000 evra iz fondova EU”, rekao je direktor festivala Dragoljub Martić.\nCilj projekta je da se unapredi kultura dijaloga među mladima, da se razvije njihovo razumevanje različitosti i uzajamna tolerancija, kako nasilje među mladima ne bi bilo najčešći odgovor na konfliktne situacije.\nProjekat bi trebalo da pruži i stručnu podršku dramskim pedagozima, koji teško nalaze teorijski i praktični oslonac za svoj rad, i koji bi im pomogao da razviju i unaprede svoju pedagošku praksu, saopšteno je iz Tvrđava teatra.\nU projektu, osim Tvrđave teatra, učestvuju i dramski pedagozi iz Beograda, Zrenjanina i Niša, i eksperti iz Drezdena, Korkasona i Marseja.\nProgram, koji bi trebalo da počne u oktobru, bi ukupno trajao godinu dana i obuhvatio bi četiri radionice koje bi se održale u Smederevu kao regionalnom centru projekta.\nPlanirano je da se četvrta, završna radionica, održi u okviru festivala Tvrđava teatar u avgustu 2012. godine, gde će se susresti predstavnici svih grupa iz Srbije i inostranstva.\nNa ovoj radionici predviđeno je prisustvo mladih članova dramskih grupa koji će raditi na razvoju ulične pozorišne predstave sa rediteljima iz Francuske i Srbije. Predstava, koja će imati za temu toleranciju među mladima, biće premijerno izvedena kao deo pratećeg programa festivala Tvrđava teatar.\n“Ovo predstavlja dobar primer kako festival Tvrđava teatar strateški i dugoročno planira aktivnosti koje su usmerene ka tome da duh i običaji Festivala počnu da žive i izvan striktno zacrtanih datuma”, ocenio je Martić.\n« Rekonstruisana Crnotravska ulica\nSuđenje Radetu Terziću odloženo za septembar »


Kardiovaskularne bolesti smrtonosne u BiH - Vitez.info\nKardiovaskularne bolesti smrtonosne u BiH\nKardiovaskularne bolesti su najčešći uzrok smrti u Bosni i Hercegovini. Liječenja su dugotrajna i koštaju mnogo, a zemlja zaostaje kada su u pitanju najefikasniji trendovi u liječenju srčanih udara.Hitna reakcija i dobra organiziranost mogu odigrati ključnu ulogu u tretiranju srčanih komplikacija, budući da je najbolje djelovati u “zlatnom satu” ako je moguće, odmah po pojavi bola.\nEuropske, ali i sve regionalne zemlje imaju organizirani sustav zbrinjavanja pacijenata putem PCI metode-perkutana koronarna intervencija (minimalno invazivna metoda liječenja koronarne bolesti kojom se ponovo postiže normalna prokrvljenost srčanog mišića, a time i nestanak bolova te se smanjuje mogućnost nastanka srčanog udara).\nPacijentima su 24 sata dnevno dostupni centri u kojima je moguće izvesti zahvate koji neinvazivno sprečavaju teške posljedice srčanih udara. Bosna i Hercegovina ima samo jedan centar koji radi 24 sata, a nalazi se u Tuzli.\nTim stručnjaka iz Tuzle ističe da bi kantonalna ministarstva zdravlja uređenim sustavom mogla uštedjeti značajne količine novca jer PCI košta skoro upola manje nego klasični zahvati, a ujedno i skraćuje boravak pacijenata u bolnicama.\nPrethodni članakTijekom vikenda u Vitezu dva razbojništva\nSljedeći članakPoduzeće Palavra traži djelatnika


IZMENAMA ZAKONA O FINANSIJSKOJ PODRŠCI PORODICI SA DECOM DO REŠENJA PROBLEMA PORODILJA\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin razgovarao je danas sa inicijatorima kampanje “P(B)ravo za mame” Anom Babović, Natašom Čorbić i Jovanom Ružičić.\nBabović je pohvalila resorno ministarstvo, koje finansira porodiljska prava, ali i ukazala na probleme u načinu isplate naknade zarada ženama na porodiljskom odsustvu.\nOna je uputila apel da se izmenom Zakona o finansijskoj podršci porodici sa decom, umesto principa refundacije poslodavcu, primeni princip direktne isplate naknade zarade iz republičkog budžeta na račun porodilje.\nU razgovoru je ukazano i na problem koji imaju poslodavci prilikom prikupljanja velikog broja dokumenata za ostvarivanje tog prava.\nVulin je iskazao razumevanje za problem i interesovanje za njegovo brzo rešavanje kroz izmene i dopune Zakona o finansijskoj podršci porodici sa decom koje su toku, i čije se usvajanje očekuje do kraja godine.\nOn je uputio poziv predstavnicima ove kampanje da aktivnim učešćem u radnoj grupi koja će raditi na izmenama i dopunama pomenutog zakona doprinesu pronalaženju optimalnog rešenja za probleme sa kojima se suočavaju porodilje, navodi se u saopštenju Ministarstva za rad, zapošljavanje, boračka i socijalna pitanja.


BiH očekuje 50 miliona evra od EU - mojKontakt portal - Radio Televizija Kontakt\nPodsjećanja radi, Štefan File, komesar za proširenje Evropske komisije, u februaru, na sastanku u Briselu, rekao je da će drugi dio pomoći od ukupno sto miliona evra biti uplaćen BiH nakon što ispuni postavljene uslove.\nOn je prilikom dodjele prve tranše rekao da je ova pomoć upućena BiH kao znak povjerenja zemalja članica EU da je BiH ozbiljna u ispunjavanju svojih obaveza iz evropskih integracija.\nRekao je da Brisel zauzvrat očekuje od bh. političara da ulože napor i omoguće funkcionalnije institucije na svim nivoima, brže strukturalne reforme kao i bolju koordinaciju politika u BiH.\nIz Ministarstva je rečeno da su svi uslovi koji su bili na nivou BiH ispunjeni i da će formalni zahtjev za isplatu 50 miliona evra biti poslat komisiji 8. avgusta.\n“Što se tiče nas, sav tehnički dio posla upravo se završava, nakon čega će biti podnesen zahtjev. U redovnoj smo komunikaciji sa Komisijom i Delegacijom, i barem koliko mi imamo informacija, uopšte ne očekujemo probleme”, objsnili su nam u Ministarstvu.\nDa li će novac biti i odobren do kraja avgusta, kako su istakli, zavisi od FBiH, s obzirom na to da je jedini preostali uslov ostao na vladi tog entiteta, a odnosi se na finansijsku koordinaciju između Vlade FBiH s jedne i kantona sa druge strane.\nSudeći po izjavi Alije Aljovića, pomoćnika ministra u Sektoru za budžet i javne rashode u Ministarstvu finansija FBiH, i taj posljednji uslov je ispunjen u potpunosti.\nOn je, naime, objasnio da se jedini preostali uslov odnosio na to da Vlada FBiH usvoji i u parlamentarnu proceduru uputi zakon o fiskalnoj odgovornosti.\nKako je rekao, Vlada se odlučila da ne ide u izradu posebnog zakona, već da u sklopu Zakona o budžetima posveti posebno poglavlje o ovom preostalom uslovu, što je, kako je naveo, i urađeno.\n“Taj zakon je prošao prvo čitanje u parlamentu i otvorena je javna rasprava pa do kraja septembra očekujemo njegovo donošenje”, naveo je on.\nKako je dodao, Memorandum sklopljen sa Evropskom komisijom o makroekonomskoj pomoći predviđa da zakon bude usvojen u vladi i da za dodjelu sredstava nije uslov da on bude usvojen u parlamentu.\nSam tekst zakona je, kako je objasnio, usklađen sa predstavnicima Evropske komisije i Međunarodnog monetarnog fonda, te da nisu imali nikakve primjedbe.


Kolekcionar: 205 godina prve srpske vlade\nU Velikom Borku, kod Barajeva, danas će biti obeležena 205. godišnjica osnivanja Praviteljstvujušćeg sovjeta srpskog, pretače savremene Vlade Srbije, koji je ustanovljen za vreme Prvog srpskog ustanka.\nTim povodom biće odata počast srpskim ustanicima i položeni venci na spomenik knezu Simi Markoviću, na čijem je imanju, na Veliku Gospojinu 1805. godine, održana osnivačka skupština Sovjeta.\nOdluka o osnivanju ovog organa, koji će vremenom prerasti u srpsku vladu, jedan je od najznačajnijih poteza ustaničkih prvaka, sa Karađorđem na čelu.\nSovjet je, uz Skupštinu ustaničkih prvaka, predstavljao prvi stalni organ vlasti i, mada je delovao samo nekoliko godina, njegova je ogromna važnost u tome što je označio početak obnove srpske državnosti nakon viševekovne otomanske vladavine.\nZa prvog predsednika Sovjeta izabran je prota Mateja Nenadović, a za sovjetnika Beogradske nahije Pavle Popović iz Vranića.\nSovjet se sastojao od 12 izabranih predstavnika iz 12 nahija, među kojima se predsednik birao svakog meseca, a od 1811. godine u Sovjet su uvedeni i ministri, tadašnji popečitelji.\nOni su, takođe, birani iz reda članova Sovjeta, a bili su zaduženi za vojsku, finansije, pravdu, prosvetu, crkvu, inostrane i unutrašnje poslove.\nPrvo sedište Sovjeta bilo je u manastiru Voljavča pod Rudnikom, a ubrzo zatim u manastiru Bogovađe, gde je ovaj prvi izvršni organ vlasti izradio svoj pečat, grb Srbije, krst sa četiri ocila, kao i grb drevne Trivalije, starog naziva za Srbiju.\nPo oslobođenju Smedereva 1806. godine, Sovjet se preselio u taj grad, a po oslobođenju Beograda 1807. u današnju srpsku prestonicu, gde je ostao do privremenog poraza Srbije 1813. godine.\nStvaranje Sovjeta bilo je izraz potreba oslobodilačke borbe srpskog naroda protiv turskog ropstva, tadašnjih unutrašnjih suprotnosti i političke borbe, kao i spoljnopolitičkih uticaja i borbe velikih sila oko ustaničke Srbije.\nPrema istorijskim podacima, Karađorđe je pristao na osnivanje Sovjeta da bi mu pomogao oko složenih vojnoorganizacionih i spoljnopolitičkih problema, ali ga je jedan deo srpskih vojvoda shvatio kao sredstvo borbe protiv Karađorđa.\nMada je bio izložen borbama i ambicijama pojedinaca, potresan unutrašnjim i spoljnim neprilikama, Sovjet je stalno širio delokrug rada i objedinjavao napore ustanika u oslobodilačkoj borbi od turaka.\nPored toga, Sovjet je stvarao uslove za brži ekonomski, kulturni i društveni razvoj Srbije i suzbijao nahijski separatizam.\nPod Karađorđem, Sovjet je imao istorijsku ulogu, jer se pored oslobođenja od Otomanskog carstva, borio i protiv feudalne podvojenosti i za konačnu pobedu buržoaske revolucije u Srbiji.\nGodišnjica osnivanja Sovjeta srpskog tradicionalno se obeležava o okviru manifestacije „Dani kneza Sime Markovića” koji su ove godine počeli 15. avgusta i traju do 1. septembra.\nPečat Praviteljstvujušćeg sovjeta srpskog\nPrvi predsednik Sovjeta


Raskid ugovora o doživotnom izdržavanju nakon smrti davaoca izdržavanja\n• U slučaju smrti davaoca izdržavanja kod ugovora o doživotnom izdržavanju, da li se smatra da je ugovor raskinut samom činjenicom da naslednici davaoca izdržavanja nisu pristali na produženje ugovora ili je neophodno da se raskid ugovora ostvari sudskim putem, tužbom primaoca izdržavanja protiv naslednika davaoca izdržavanja?\nPrema članu 204. Zakona o nasleđivanju ("Sl. glasnik RS", br. 46/95, 101/2003 - odluka USRS i 6/2015 - dalje: Zakon), posle smrti davaoca izdržavanja njegove obaveze prelaze na njegovog bračnog druga i potomke koji su pozvani na nasleđe, ako pristanu. Prema stavu 2. istog člana ako oni ne pristanu na produženje ugovora o doživotnom izdržavanju, ugovor se raskida, a oni ne mogu zahtevati naknadu za ranije dato izdržavanje.\nOvde je reč o nenaslednoj sukcesiji, odnosno prelasku obaveza na određene subjekte - nenasledne sukcesore po samom zakonu. Ali, ako pristanak na produženje ugovora izostane, ugovor se smatra raskinutim po samom zakonu a oni ne mogu zahtevati naknadu za ranije dato izdržavanje. U tom slučaju, primalac izdržavanja, ako za to ima pravni interes, može tužbom za utvrđivanje tražiti da sud utvrdi da je ugovor raskinut.\nZa slučaj da davalac izdržavanja nema bračnog druga, ugovor o doživotnom izdržavanju prestaje njegovom smrću, po samom zakonu i zato u slučaju da naslednici davaoca izdržavanja koji nisu njegov bračni drug ni njegovi potomci hoće, uz pristanak primaoca izdržavanja da preuzmu ugovorne obaveze, potrebno je da obe strane zaključe novi ugovor.\nZa pristanak za produženje ugovora o doživotnom izdržavanju zakon ne traži posebnu formu. Pristanak može biti dat na: 1) izričit način i usmenim putem ili 2) prećutan način, nastavljanjem izvršavanja obaveza davaoca izdržavanja prema primaocu izdržavanja.


Likvidnost svih nivoa vlasti na rekordnom nivou - Akta.ba\n23.07.2019. 08:31 Izvor: / Nezavisne novine\nTemeljni problem BiH je politički ugovor između stranaka, državnih preduzeća i pojedinaca. Državna preduzeća se javnim sektorom šire kao rak, kaže Francisko Parodi, odlazeći stalni predstavnik Međunarodnog monetarnog fonda (MMF) u BiH.\n"Državna preduzeća su zarazila cijelu ekonomiju, tržište rada, a to je sve uticalo na konkurentnost. A to je onda dovelo do pojačanog iseljavanja ljudi iz zemlje", ističe Parodi.\n"Uspjeli smo ostvariti mnogo. Imali smo dobar odnos sa vlastima u BiH. Jedan od uspjeha bio je dogovor o programu s MMF-om. Tijesno smo sarađivali i započeli mnogo reformi, posebno u bankarskom sektoru, što smatram velikim uspjehom. Ostvarili smo reforme i u poreskom sistemu. Tu mogu ubrojati i reformu fiskalnog sistema, jer smo budžete uspjeli održati stabilnim”, rekao je Parodi.


Garmin Oregon 700 GPS navigacija cena, cene Srbija, prodaja Beograd Novi Sad Niš\nGarmin Oregon 700 GPS navigacija cene\ncena od 61.357,00 do 62.610,00 din | prodavnica (2)\nEPonuda nije internet prodavnica već Vam omogućava da brzo i lako nađete Garmin Oregon 700 GPS navigacija po najjeftinijoj ceni. Naš cilj je da kupci budu što bolje informisani o ponudi Garmin GPS navigacija Oregon 700 na tržištu Srbije. Vrlo lako nalazite željeni proizvod za kategoriju GPS navigacije cene, ne morate da lutate od sajta do sajta za Garmin GPS navigacije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Garmin Oregon 700 GPS navigacija sa PRODAVCEM. EPonuda ne može da garantuje potpunu tačnost specifikacije i slika za Garmin Oregon 700 GPS navigacija. Pre kupovine, podatke za Garmin GPS navigacija Oregon 700 proverite na sajtu PROIZVOĐAČA.


Od kako je pre 8 meseci NYDFS (New York State Department of Financial Services) uveo način za regulisanje kompanija koje posluju sa kriptovalutama – BitLicense, izdata je samo 1 licenca.\nLansirana da bi olakšala prihvatanje od strane državnih institucija\nKada je objavljeno da NYDFS uvodi program BitLicense, vest je naišla na komentare da će taj potez privremeno ograničiti tržište. Neki stručnjaci su smatrali da će takav potez dovesti do toga da će kriptovalute biti prihvaćene od strane državnih organa, a samim tim i opšte javnosti.\nProtparol NYDFS-a kaže za Fortune:\n“Uvek će postojati oni koji se zalažu za što manje regulativa, ali smatramo da, BitLicense ima dugoročni pozitivan uticaj na oblast kriptovaluta. Ukoliko digitalne valute žele šire usvajanje, jaka zaštita potrošača i nadzor su neophodni.”\nVeliki broj kompanija, među kojima su Bitfinex, BitQuick, BTCGuild, Eobot, Genesis Mining, GoCoin, Kraken, Paxful i Poloniex, doneli su odluku da napuste Njujork kako bi izbegli BitLicense.\nPoteškoće sa prijavom\nUprkos tomešto program postoji već 8 meseci, samo jedna licenca je izdata – Circle-u. Cointelegraph-u je poznato i da su aplikacije Coinbase-a i Xapo-a još u fazi obrade.\nSama prijava košta 5.000 dolara, ali opširna papirologija i pravna pomoć donosi dodatne troškove. Džeron Lukaševič, CEO Coinsetter-a, rekao je da je njegova kompanija potrošila čak 50.000 dolara kako bi ispunila sve neophodne uslove i podnela prijavu za BitLicense. Džordž Frost, CLO iz Bitstamp-a, rekao je da su svi troškovi njegove kompanije iznosili čak 100.000 dolara.\nŠta će se sledeće dogoditi sa BitLicense\nDejna Sirakjuz, bivši advokatica NYDFS, je branila novi program rečima: “Proces se za sada ne razlikuje od MSB licenci (Money Service Business)”.\nMeđutim, poznato je da je proces prijavljivanja za MSB licencu u državi Njujork skup, spor i težak čak i za velike kompanije koje imaju armije advokata. Budući da je proces pribavljanja BitLicense i MSB licence isti, svi se pribojavaju kakve izglede imaju mali startapi za pribavljanje iste.


PRVA FAZA KOŠARKAŠKE EVROLIGE - 26. KOLO: Važna pobeda Zvezde u Milanu, Kuzmić meč viner :: Blog :: Poslovni Svet\nKošarkaši Crvene zvezde zabeležili su izuzetno važan trijumf protiv Armanija u Milanu u 26. kolu Evrolige. Srpski šampion je dominirao u prvih 12-13 minuta susreta, a u ostalom delu meča je grčevito branio stečenu prednost i uspeo je da je sačuva - 71:78 (10:25, 21:18, 19:17, 21:18).\nZnačaj utakmice je učinio svoje, pa je viđena veoma loša košarkaška predstava. No, bodovi se pišu, a igra će se brzo zaboraviti.\nPobedu protiv milanskih "manekena" ponovo je donela dobra odbrana, dok je napad odlično funkcionisao na startu duela, a očajno u završnici. Malo je nedostajalo da domaćin dođe do velikog preokreta u poslednjoj četvrtini, kada beogradski "crveno-beli" nisu uspeli da pogode koš u prva četiri minuta tog perioda igre.\nNa sreću, tada se razigrao Ognjen Kuzmić, koji je zaslužio epitet meč-vinera. Centar Zvezde dao je 11 uzastopnih koševa za svoju ekipu, u trenucima kada su svim ostalim njegovim saigračima "drhtale ruke". Tako je Ognjen odlučio pobednika ovog neizvesnog i napetog, ali i ne naročito kvalitetnog evroligaškog okršaja.\nKuzmić je na kraju sakupio 15 poena, sedam skokova, po dve asistencije i ukradene lopte i tri blokade, od kojih su dve uzastopne "rampe" bile u samom finišu, kada se meč odlučivao. Imao je srpski reprezentativac i mnogo boljih partija ove sezone, ali ova, teškom mukom izvojevana, pobeda Zvezde ima možda i veći psihološki značaj od mnogih ubedljivih trijumfa.\nPomoć Kuzmiću, pre svega u odličnom prvom poluvremenu, koje je srpski šampion dobio sa 12 koševa razlike (31:43), pružili su Marko Simonović (13p, 4sk) i njegov imenjak Gudurić (12p, 3sk, 5as, 2ol), kao i Čarls Dženkins (11p, 2sk, 1ol). Nažalost, Amerikanac je rano ušao u problem sa ličnim greškama, pa nije uspeo da i u nastavku da značajan doprinos.\nStandardno dobar, pre svega u odbrani, bio je Branko Lazić (7p, 1sk,1as, 3ol), dok je zapaženu epizodnu rolu u trećoj deonici imao i Nejt Volters (8p, 1sk, 2as, 2ol), baš kao i Milko Bjelica (9p, 3sk, 1as, 1blk).\nPovređeni Stefan Jović nije ni doputovao u Milano, a Mitrović i Tompson ostali su bez košgeterskog učinka.\nDomaći tim bio je superioran u skoku, a presudio je očajan šut Armanija iza linije od 6,75 metara (3/21, samo 14,3%). Zvezda je ipak tu bila solidna, ubacila 10 trojki iz 26 pokušaja (38,5%), a četa Dejana Radonjića imala je "mirnu ruku" sa linije slobodnih bacanja u celom toku meča (18/21, 85,7%), što je takođe bio jedan od ključnih faktora koji je doneo pobedu.\nNa kraju, moramo konstatovati da je tim iz Milana potvrdio da je možda i najneozbiljniji u aktuelnom izdanju Evrolige. Trener Jasmin Repeša nije uspeo da se izbori sa razmaženim Amerikancima, koji šutiraju kad i koliko hoće, slično kao u ekipama Makabija i Uniksa, koje su takođe doživele debakl u ovoj sezoni.\nZvezda i sa 15 pobeda još uvek nije siguran učesnik Top 8 faze, jer je puno neočekivanih rezultata i poraza favorita u poslednjim kolima. Do kraja prve faze Evrolige, prvak ABA lige dočekuje u Beogradu Olimpijakos i Uniks, a gostuje Barseloni i Darušafaki.\nZAVRŠEN VIMBLDON: Repriza 2011. godine - titula za Novaka Đokovića uz prvo mesto na ATP listi PRVA FAZA KOŠARKAŠKE EVROLIGE - 16. KOLO: Zvezda nastavlja seriju, Žalgiris demoliran u Kaunasu ROLAN GAROS - PRVO KOLO: Novak i Viktor ubedljivi na startu, Janko, Dušan i Jelena ispali ZAVRŠENE KVALIFIKACIJE ZA LIGU ŠAMPIONA U FUDBALU: Srećna Zvezda zasjala u evropskoj eliti ŠPANSKA PRIMERA: Titula za Atletiko Madrid FINALNA SERIJA KOŠARKAŠKE LIGE SRBIJE: Zvezda sjajna, pomračenje Partizana ATP/WTA TURNIR U PEKINGU: Dominacija Novaka Đokovića za novu titulu, Nadal bez šansi ZAVRŠENA GRUPNA FAZA UEFA LIGE NACIJA: Srbija jedan od pobednika C lige, od sledeće godine u višem rangu takmičenja ATP I WTA TURNIRI DOHA I ŠENŽEN: Novak lako do polufinala, Nina Stojanović zaustavljena OLIMPIJSKE IGRE U RIO DE ŽANEIRU - 7. DAN: Kiks vaterpolista, totalni podbačaj strelaca ATP/WTA MASTERS SINSINATI: Dan preokreta srpskih tenisera, Jelena, Ana i Novak u četvrtfinalu SVETSKA GRUPA DEJVIS KUPA - PRVO KOLO: Srbija - Kazahstan 1:1 nakon prvog dana EVROPSKO PRVENSTVO ZA ODBOJKAŠE U POLJSKOJ 2017: Srbija u polufinalu, ubedljiv trijumf protiv Bugara ATP MASTERS 1000 TURNIR U TORONTU: Novak se namučio protiv Milera, naredni rival Štepanek EVROPSKO PRVENSTVO ZA KOŠARKAŠE DO 20 GODINA: Srbija u finalu, protiv Španije za zlato


Kelhar: "Nikad u Partizan" - Sportske.net\nKelhar: "Nikad u Partizan"\nSlovenački internacionalac iz redova Crvene zvezde Dejan Kelhar potvrdio je da je završio svoju epizodu na "Marakani" i konstatovao da ne postoji ponuda Partizana koja bi ga naterala da karijeru nastavi u klubu iz Humske.\nSlovenac Dejan Kelhar potvrdio je u četvrtak za portal "Mondo" da je na njegov boravak u Crvenoj zvezdi stavljena tačka i da mu trenutna situacija u klubu ne daje nikakvu drugu opciju do da potraži novi angažman.\n"Nemam više nikakvih obaveza prema klubu" počeo je svoju priču Dejan Kelhar.\n"Ja, kao i svi igrači, imam neki plan. Normalno je da već tražim drugi klub. Imam neke opcije i videćemo šta će biti. Ali, tih opcija ne bi bilo da nije bilo Zvezde. Zato hvala klubu i onima koji su me doveli" kazao je Kelhar.\nSlovenački internacionalac proveo je na "Marakani" manje od šest meseci ali je njegov doprinos u borbi za trofej bio jako značajan zbog čega je nagovestio da će iz poštovanja prema klubu strpljivo sačekati da mu zarađeno bude isplaćeno.\n"Nisam u situaciji da pravim frku. Znam da u klubu imaju mnogo problema i ja sam trenutno nebitan u ovoj situaciji" ističe Kelhar.\nPosle svega, Slovenac će potražiti novi klub a trenutno je jasno samo jedno - Partizan nije opcija ni pod kojim uslovima!\n"Ako bih ostao u Srbiji, nema drugog kluba u kojem bih igrao. Gde ćeš posle Zvezde? I Partizan da me zove i da mi nudi šta god, nikada ne bih prihvatio. Imam toliko karaktera u sebi. Dosta toga sam video i doživeo u Beogradu, iako sam kratko bio, ali ne bih nikada sebi oprostio ako bih prešao na 'drugu stranu'" zaključuje Slovenac.\nDejan Kelhar za Zvezdu je odigrao svega 15 utakmica ali je klub napustio sa titulom i žalom što neće imati priliku da u crveno-belom dresu pokuša da se izbori sa saigračima za mesto u Ligi šampiona.


FOTO Archives — Page 3 of 196 — Sarajevo Grad\nPorast napetosti u odnosu SAD-a i Saudijske Arabije razotkrio je zamršeno klupko geopolitičkih interesa. Američki predsjednik Donald Trump i saudijski princ nasljednik Mohamed bin Salman stišću mišiće, kako to običaj već nalaže, ali po svemu sudeći, za otvoreni sukob, ulozi su previsoki, a posljedice jednako poražavajuće za obje strane. Naime, brak tih dviju, […]\nVASKOVIĆ OBJAVIO NAJNOVIJE DOKAZE: “Vrećo traži produženje pritvora za Kukića; Odbrana saslušanje Rađena, Savanovića i prikazivanje Rađenove viber-prepiske”\nNovi blog Slobodana Vaskovića prenosimo u cijelosti. Piše: SLOBODAN VASKOVIĆ Dalibor Vrećo, postupajući tužilac u predmetu Ubistva Davida Dragičevića, zatražio je produženje pritvora za Alena Kukića “jer je obrisao snimke sa kamera objekta MK”, kao i da ne bi uticao na svjedoke, posebno Đorđa Rađena. Interesantno je da Vrećo navodi u svom […]


Vanredna konferencija za novinare ministra Dačića\nPrvi potpredsednik Vlade Srbije i ministar spoljnih poslova Ivica Dačić održao je danas vanrednu konferenciju za novinare na kojoj je saopštio da je još jedna zemlja poništila priznanje Kosova.\nMinistar je rekao i da će obavestiti javnost o kojoj zemlji je reč kada bude stigla zvanična nota date zemlje.\nŠef srpske diplomatije dodao je da su sve zemlje koje povlače priznanje izložene velikom pritisku zapadnih zemalja. Podsetio je da je prošle nedelje u Srbiji boravio ministar spoljnih poslova Liberije i da je predao notu o povlačenju priznanja nezavisnosti Kosova, što je i potvrdio, u telefonskom razgovoru, predsednik te zemlje Žorž Vea šefu srpske države.\nMinistar je rekao i da njega često pitaju – zašto je toliko bitno koliko zemalja je priznalo Kosovo – a da on odgovara kontrapitanjem – ako nije, što se onda vi toliko uzbuđujete.\nIstakao je da su u Briselu Albanci tražili da Srbija prestane sa svojim aktivnostima na lobiranju za povlačenje priznanja.\n"Obišao sam pola sveta, a zemlje ne mogu da nađu papire o priznanju. Čude se i ne znaju kada je ko priznao Kosovo", kazao je on.\nS tim u vezi, ministar Dačić je pokazao notu dobijenu od Sao Tome i Principe, koja datira od 7. januara 2013. godine u kojoj se kaže da predsednik Republike u skladu sa svojim nadležnostima koje ima izjavljuje da Demokratska Republika Sao Tome i Principe nije sprovela postupak priznanja suverenosti Kosova.\nMinistar Dačić je ukazao da postoji nota o povlačenju priznanja Kosova od Surinama od 30. oktobra 2017, zatim od Gvineje Bisao od 21. novembra 2017, Burundija od 15. februara i Liberije od 20. juna.\nZahvalio je predsedniku Srbije Aleksandru Vučiću što podržava ove aktivnosti, dodajući da su one od ključnog značaja za našu pregovaračku poziciju, jer pokazuju da stvar nije izgubljena. Srbija je, prema njegovim rečima, spremna na kompromis i pozvao one koji kritikuju da izađu sa tim šta bi bio dogovor ili kompromis.\nMinistar Dačić je izneo očekivanje da će u narednih nekoliko meseci broj zemalja koje su priznale Kosovo pasti ispod 100, dodajući ujedno da je 116 koje Priština navodi kao zemlje koje su ih priznale – "fatamorgana".\nNaglasio je i da je važna aktivnost lobiranje, budući da Kosovo može da se kandiduje za članstvo u UN, što Rusija može da spreči vetom. U svakom slučaju svaki glas je bitan, naglasio je šef srpske diplomatije.


Otkrivamo! Filip Korać preuzima poslove Velje Nevolje u Beogradu?!\nObjavljeno 25 februar 2021 3 min čitanja\nBliski saradnici Filipa Koraća, koji je označen kao desna ruka Luke Bojovića i koji je dovođen u vezu sa “škaljarskim klanom”, nedavno su viđeni u Beogradu. Pretpostavlja se i da se Korać vratio u Beograd, s obzirom da su njegovi ljudi viđeni u gradu, a zasad nije poznato da li je njihov povratak povezan sa nedavnim događajima u Srbiji, odnosno hapšenjem grupe vođe navijača Veljka Belivuka, zvanog Velja Nevolja. Prema saznanjima portala Nova.rs, ljudi bliski Filipu Koraću nalaze se već neko vreme u Beogradu. Ipak, zasad nije poznato da li je i Korać stacioniran u Beogradu, a mediji su u prethodnom periodu pisali da se on već neko vreme ne nalazi u Srbiji.\nTakođe, zasad nije poznato ni da li povratak Koraćevih ljudi u Beograd ima neke veze sa nedavnim dešavanjima, odnosno hapšenjem Belivukove grupe. Poznato je da je Korać dovođen u vezu sa “škaljarskim klanom”, grupom koja je duži niz godina u ratu sa “kavačkim”. Inače, “kavačkom klanu” blizak je upravo Belivuk, odnosno njegova grupa, a što je i potvrđeno pre nekoliko nedelja, nakon što je Velja Nevolja priveden u Crnoj Gori. Belivuk je tih dana u Crnoj Gori viđen u društvu Radoja Zvicera, koji slovi za vođu “kavačkog klana”. Ipak, kako je Belivuk svojevremeno istisnuo Koraća iz brojnih poslova, postoji mogućnost i da će u narednom periodu doći do obrta. Podsetimo, rat između dva zavađena kriminalna klana “kavačkog” i “škaljarskog” već godinama bukti, a u njemu je dosad likvidirano više od 50 osoba. Korać, za koga su mediji svojevremeno pisali da je nakon hapšenja Luke Bojovića u Španiji, a koji se trenutno nalazi na robiji u tamošnjem zatvoru, na sebe preuzeo sve njegove poslove, blizak je škaljarcima. On se u žiži javnosti našao i nakon ubistva Blaže Đurovića marta 2018. godine na Dušanovcu u Beogradu, a Više javno tužilaštvo je protiv njega tada pokrenulo istragu zbog sumnje da je podstrekao na pomenutu likvidaciju.\nIpak, januara prošle godine protiv Koraća je obustavljena istraga, iako ga je i predsednik države Aleksandar Vučić u javnosti dovodio u vezu sa zločinom na Dušanovcu. “Neću da vam pričam da je glavni snabdevač drogom, svuda sve, ni za šta nije kriv. I uvek će da bude. Kad ga imate iza umešanosti u ubistva, i sad znam da ću da budem kritikovan, neko će da se pojavi u tužilaštvu da kaže: “Pa da, ali nisu procesne pretpostavke u potpunosti ispunjene i ne možemo da damo status svedoka-saradnika čoveku koji kaže da mu je Filip Korać platio ubistvo i da je on bio taj koji je to uradio” “, rekao je svojevremeno Vučić na konferenciji za medije. Dovođen u vezu sa dešavanjima na tribinama Inače, Filip Korać, koji je u Srbiji slobodan čovek, svojevremeno je dovođen u vezu sa dešavanjima na navijčkim tribinama.\nOn se u žiži javnosti našao i decembra 2017. godine, tokom derbija Partizana i Crvene zvezde, kada su na južnoj tribini stadiona u Humskoj ulici nastali neredi. Došlo je do opšte tuče između navijača Partizana, gađanja upaljenim bakljama i bežanje onih koji žele da izbegnu udarce. Kao organizator puča, odnosno pokušaja preuzimanja tribine jedne grupe od strane druge, bio je označen upravo Korać.


Jeftina izrada sajta - najjeftinija izrada sajta\nOvo su neka od pitanja koja sebi postavlja svako ko planira da svoju firmu postavi na internet i privuče nove klijente.\nNaš odgovor je DA, moguće je doći do jeftinog - kvalitetnog sajta veoma brzo.\nZašto je naš sajt jeftiniji od drugih - vreme izrade sajta?\nZamislite situaciju, pokvario Vam se automobil i krenete u nov prelep servis u centru Beograda a u servisu sve blista mladi nasmejani majstori uzimaju Vaš automobil i posle mesec dana Vam javljaju da popravka košta 2000€. Ok platite 2000€ auto radi i vi ste zadovoljni. Zašto je cena popravke 2000€, zato što su majstori mladi i trebalo im je mesec dana da nadju i reše problem na Vašem autu, zakup servisa mesečno košta 1000€ troškovi poslovanja još 1000... Sledeći put odvezite Vaš auto kod iskusnog - proverenog majstora u Batajnicu i popravka će koštati 200€ zato što je taj majstor popravio stotine takvih automobila i problem reši za 2h.\nPrimer možda nije najbolji ali sve se svodi na to da sa velikim iskustvom ide i brzina u radu. Kako je vreme novac kod nas su sajtovi jeftiniji, nama nije potrebno mesec dana da izradimo jedan sajt.\nZašto je naš sajt jeftiniji od drugih - tehnologija izrade sajta?\nSvaki sajt koji izradimo je naših ruku delo i 100% razumemo zašto nešto radi tako kako radi. Sajtove izrađujemo u PHP programskom jeziku a "oslonjeni" su na MySQL bazu - bez korišćenja gotovih CMS rešenja sa interneta. Ne treba nam mnogo vremena da odradimo razne promene na sajtu koje "izlaze iz šablona".\nŠta to znači u praksi, svaka Vaša sugestija se razmatra i ukoliko je moguća uzima se u rad. Kada nam klijent NPR. pošalje zahtev da se u levoj koloni ispod menija izlistaju 3 najnovija proizvoda sa slikama, ispod njih 3 najstarija a ispod 3 najprodavanjia... dalje, kada se pređe preko prva tri mišem da se slika zumira, sledeća tri da se vrte.... Mi uđemo u kod stranice i to odradimo.\nSa druge strane velika većina korisnika gotovih CMS-ova to ne može odraditi, oni se uglavnom oslanjaju na gotove dodatke koje mogu preuzeti sa interneta. Moramo se ograditi, postoji mali broj firmi koje rade gotove CMS-ove a znaju odraditi custom stranice vezane na bazu i isprogramirati Vam sve što želite.


MVP Sirije: Rusija je za tjedan dana protiv IDIL-a učinila više, nego koalicija za godinu dana - Russia Beyond Croatia\nMVP Sirije: Rusija je za tjedan dana protiv IDIL-a učinila više, nego koalicija za godinu dana\nGlavni stožer Sirije je priopćio da su ruski zračni napadi umanjili borbenu sposobnost IDIL-a i drugih terorista.\nZračni napadi ruskih snaga u Siriji nanijeli su veću štetu terorističkim formacijama, nego akcije međunarodne koalicija na čelu sa SAD-om za godinu dana, izjavio je pomoćnik ministra vanjskih poslova Sirije u intervjuu za nacionalni sirijski TV kanal.\n„Zračni napadi Rusije su tijekom nekoliko dana postigli vrlo značajne rezultate, koji više puta nadilaze rezultate koje je koalicija postigla za godinu dana“, izjavilo je MVP Sirije, a prenosi „Vzgljad“.\nGlavni stožer je priopćio da su ruski zračni napadi umanjili borbenu sposobnost IDIL-a i drugih terorista.\nU srijedu, 7. listopada, ministar obrane Rusije Sergej Šojgu je obavijestio predsjednika RF Vladimira Putina da su ruske krstareće rakete uspješno lansirane prema pozicijama terorista u Siriji.\n„Četiri raketna broda su izvršila 26 lansiranja krstarećih raketa s mora na 11 ciljeva. Prema podacima objektivne kontrole, svi ciljevi su uništeni, civilni objekti nisu pogođeni“, izjavio je Šojgu. „Rezultati napada su potvrdili visoku učinkovitost raketa na velikim udaljenostima od gotovo 1,5 tisuća kilometara.“


Jači pol bespomoćan: Osnovan fond za muškarce žrtve silovanja!\nŽrtve nisu samo žene\nBritanija: Osnovan fond za muškarce žrtve silovanja!\nVelika Britanija osnovala fond za pomoć muškarcim koji su pretrpili silovanje, i sa ovim žele da ih navedu da prijave nasilje, jer 12 posto žrtava silovanja čine muškarci\nVesti 13.02.2014. - 10:56h Autor: Tanjug\nBritanska vlada je osnovala fond vredan pola miliona funti za pružanje pomoći muškim žrtvama silovanja i seksualnog nasilja, koji će zvanično biti pokrenut danas, objavili su jutros britanski mediji.\nNajnoviji podaci pokazuju da je u 12 meseci, zaključno sa novembrom 2013. godine, u Britaniji počinjeno 2.164 silovanja i seksualnih napada nad muškarcima i dečacima starijim od 13 godina, preneo je britanski list "Gardijan".\nProcene, međutim, pokazuju da u Engleskoj i Velsu seksualne napade pretrpi čak 72.000 muškaraca godišnje, od kojih samo jedan deo prijavi taj napad policiji.\n"Verujemo da muškarci čine oko 12 odsto ukupnog broja žrtava silovanja. Međutim, mnogi od njih odlučuju da o tome ne govore nikom, bilo da ne prijavljuju policiji ili da ne traže pomoć koja im je potrebna. Odlučan sam da pomognem u tome da počne da se priča o toj temi, koja se i dalje smatra tabuom", izjavio je resorni britanski ministar Dejmjan Grin.\nNovi fond će pomoći i žrtvama ranije izvršenih napada, a koji su u to vreme imali manje od 13 godina, rekao je Grin. On je naveo da su prosečne zatvorske kazne za silovanje muškaraca porasle, ali je ostalo još mnogo toga da se uradi.\n"Zato smo odlučili da povećamo propisane zatvorske kazne i uveli smo obaveznu doživotnu kaznu za prestupnike koji dva puta budu osuđeni za veoma ozbiljan seksualni ili nasilni napad", rekao je ministar.\nDankan Krejg iz organizacije "Survajvors Mančester", specijalizovane za pomoć muškim žrtvama silovanja i seksualnog zlostavljanja, pozdravio je uspostavljanje novog fonda.\n"U Velikoj Britaniji u prošlosti nije bilo dovoljno podrške za muške žrtve silovanja. Ali, voleo bih da ubuduće i vlasti i javnost počnu otvorenije da pričaju o dečacima i muškarcima kao žrtvama i da tako budu uklonjene prepreke koje ih sprečavaju da otvoreno pričaju o svojim traumama. Ovaj fond će pomoći da se u javnosti više dozna o ovoj temi i da muške žrtve više ne budu ignorisane", istakao je Krejg\nSilovanje muškaracaŽrtve silovanja


Odluka FIBA: Otkazana sva košarkaška TAKMIČENJA ovog ljeta\nSrijeda, 08.04.2020 | 15:07\nBord FIBA Evrope odlučio je da se ovog ljeta ne igra košarka u mlađim kategorijama.\nNa video sastanku kojim je predsjedavao prvi čovjek evropskog ogranka FIBA Turgaj Demirel, odlučeno je da se zbog aktuelne situacije vezane za koronavirus otkažu sva takmičenja u mlađim kategorijama.\nSvih 16 takmičenja koja je trebalo da se igraju ovog ljeta neće biti održana.\nIz FIBA su odlučili da svi gradovi koji su bili određeni za domaćine takmičenja mogu da zadrže domaćinstva naredne godine, za kada su planirani turniri. Ipak, ukoliko neko i odustane od domaćinstva, biće otvorena nova procedura konkurisanja i dodeljivanja domaćinstva.\nSva klupska takmičenja koja organizuje FIBA biće najvjerovatnije nastavljena u septembru, ali uz promijenjen format: fajnal-for FIBA Evrokupa, fajnal-ejt ženske Evrolige i fajnal-ejt ženskog Evrokupa.\nNaknadno će biti odlučeno šta će biti sa Evropskim prvenstima za muškarce i žene, zbog odlaganja Olimpijskih igara.


Objavljeno: 07 Septembar 2020\nU Banja Luci, dana 07.septembra 2020. godine , Općinski načelnik Dejan Prošić i v.d. direktora Republičkog sekretarijata za raseljena lica i migracije Marko Aćić, su potpisali ugovor o sufinansiranju realizacije projekta “Izgradnja javne rasvjete u Opštini Bosanski Petrovac” .\nPredmet ugovora je sufinansiranje radova u okviru projekta izgradnje javne rasvjete na području opštine Bosanski Petrovac i to u mjesnim zajednicama Vrtoče i Grad II koja se nalaze uz magistralni put M-5.\nVrijednost ugovora iznosi 20.000, 00 KM, a predstavlja prvu, konkretnu finansijsku pomoć viših nivoa vlasti našoj opštini, u vezi sa migrantskom krizom i suzbijanjem nezakonitih migracija u ovim mjesnim zajednicama.\nOpćinski načelnik Dejan Prošić je istaknuo zadovoljstvo sa suradnjom koju naša opština ostvaruje sa Republičkim sekretarijatom za raseljena lica i migracije RS, jer se radi o trećem infrastrukturnom projektu na području općine koji se ove godine na području opštine Bosanski Petrovac realizuje iz sredstava ove institucije.\nU narednim danima, biće i potpisan ugovor o sufinansiranju izgradnje puta Bujadnice u MZ Kolunić, u iznosu od 60.000, 00 KM.


Društvo Archives - Page 263 of 448 - Studio B\n2017/03/17 1 year, 4 months ago Detaljno...\nParastosom i polaganjem venaca i cveća stradalim, danas je u Kosovskoj Mitrovici obeleženo 13 godina od martovskog pogroma na Kosovu i Metohiji i upućena jasna poruka da su Srbi rešeni da ostanu na Kosovu.Đurić:Kao i 2004. godine i sada, laži za napade na Srbe\nPrvi čas – da se ne zaboravi 17. mart i pogrom Srba na KiM\nPrvi čas u svim školama u Srbiji posvećen je istorijskom sećanju na pogrom Srba na Kosovu i Metohiji, koji se dogodio pre tačno 13 godina. U osnovnoj školi "Petar Petrović Njegoš" času istorije učenika osmog razreda prisustvovali su ministri prosvete i rada Mladen Šarčević i Aleksandar Vulin, koji su djacima poručili da ne treba nikoga da mrze, ali da ne smeju da zaborave šta se dogodilo srpskom narodu na Kosmetu 2004 godine.\nProleće stiže u ponedeljak, 20. marta\n2017/03/16 1 year, 4 months ago Detaljno...\nProleće kalendarski stiže u ponedeljak, 20 marta u 11 časova i 29 minuta.\nNema opasnosti od epidemije malih boginja na teritoriji Srbije, rekao je danas državni sekretar Ministarstva zdravlja Berislav Vekić i dodao da je vakcinacija najbolja zaštita od te bolesti.\nU Srbiji izmedju 6.000 i 8.000 migranata\nPredstavnik Centra za zaštitu i pomoć tražiocima azila Radoš Djurović izjavio je danas da u Srbiji trenutno boravi izmedju 6.000 i 8.000 migranata, da je 6.500 migranata u smeštaju, dok ostali borave van smeštaja.\nRepubličko takmičenje u simulaciji sudskog procesa u subotu u Zemunu\nOpština Zemun ugostiće u subotu, 18. marta, učenike osam srednjih škola iz Srbije, učesnike Republičkog takmičenja u simulaciji sudskog procesa. U celodnevnom programu, koji počinje u 10 časova u opštinskoj zgradi na Magistratskom trgu 1, škole iz Sremske Mitrovice, Petrovca na Mlavi, Kruševca, Šapca, Niša, Kragujevca, Beograda i Zemuna boriće se u kategorijama za najboljeg sudiju, tužioca, branioca, optuženog, svedoka i veštaka.\nDanas isplata stipendija za učenike i studente\nIsplata stipendija za izuzetno nadarene učenike i studente za oktobar, novembar i decembar za školsku 2016/2017 godinu počinje danas.\nMedijametar:Trend negativnih tekstova o premijeru\n2017/03/15 1 year, 4 months ago Detaljno...\nU štampanim medijima u Srbiji nastavlja se trend da broj negativnih tekstova o premijeru Aleksandru Vučiću premašuje broj pozitivnih, pokazuju rezultati istraživanja objavljeni u najnovijem izdanju "Medijametra".\nInteresovanje građana za zamenu isteklih ličnih karata je povećano, a Zorica Lončar Kasalica iz Ministarstva unutrašnjih poslova kaže da njihove službe rade i subotom i nedeljom i da se lična karta u Beogradu može izdati za dva dana, a u unutrašnjosti za tri do četiri dana u zavisnosti od kurirske dostave.\nVedro vreme omogućava nesmetano odvijanje saobraćaja, a vozače ove večeri očekuju suvi kolovozi i dobra prohodnost puteva, saopštio je AMS S.


EL - Partizan poklekao protiv Galate - Sportske.net\nEL - Partizan poklekao protiv Galate\nU sedmom kolu Top 16 faze Evrolige, košarkaši Partizana poraženi u ''Areni'' od turskog Galatasaraja i tako ostali na poslednjem mestu u svojoj grupi.\nI ovog puta nekompletni Partizan nije uspeo da zabeleži pobedu pred oko 14.000 svojih navijača u Areni protiv Galatasaraja. Turski tim je slavio rezultatom 78:70.\nIako je Tarens Kinsi bio u sastavu ekipe, trener Partizana Duško Vujošević je ipak odlučio da ne rizikuje, pa su crno-beli i ovog puta nastupili bez odličnog Amerikanca.\nI pored njegovog odsustva, nošen prepoznatljivom podrškom sa tribina, srpski šampion je sasvim solidno ušao u ovaj meč. Pogotovo se to odnosi na igru u napadu, gde je Bogdan Bogdanović imao značajnu pomoć i ostalih saigrača.\nPoveli su crno-beli sa 8:2, ali su onda Arojo, Mensa-Bonsu, Domerkant i ostali počeli da hvataju svoj ritam, lako izlazili na ktraj sa odbranom Partizana i polovinom prve deonice prvi put poveli - 13:15. Ipak, u finišu ovog dela igre razigrali su se i Lovernj i Tepić i Partizan na prvi odmor odlazi rezultatom 20:16 u svoju korist.\nPočetkom druge četvrtine, poenima Dejana Muslija, Partizan dolazi do svoje najveće prednosti u ovom meču - 31:22, delovalo je u tim trenucima da crno-beli mogu i do još ubedljivije prednosti, ali su nas košarkaši Galatasaraja vrlo brzo demantovali.\nU tim trenucima je počela njihova fenomenalna serija od 19:4, Vujoševićev tim je bio potpuno nemoćan u odbrani protiv, pre svih, raspoloženog Aroja, koji je pogađao iz svih pozicija.\nNa poluvreme se otišlo vođstvom gostiju od šest poena razlike - 43:37, a iako su crno-beli u par navrata uspevali da uhvate priključak, kao po nekom pravilu ekipa Galatasaraja je uspevala da vođstvo vrati na desetak poena razlike, pa od željenog preokreta nije bilo ništa.\nCrno-beli su pretrpeli i svoj šesti poraz u sedam odigranih mečeva, pa je jasno da se sada akcenat stavlja na ABA ligu, borbu za plasman na završni turnir tog takmičenja, a zatim i odbranu trofeja.\nBogdanović je i ovog puta bio najefikasniji u Partizanu sa 23 poena, Lovernj je upisao 15, Tepić 13, a Musli 12 poena.\nU pobedničkoj ekipi, najbolji Domerkant sa 18 i Arojo sa 16, dok je bivši košarkaš Partizana Milan Mačvan meč završio sa sedam poena.


BiH – UDARNO.INFO\nDodik: Srbi u FBiH moraju imati autentične predstavnike\nBy admin veljača 10, 2019 travanj 14, 2019\nPredsjednik SNSD-a i predsjedavajući Predsjedništva BiH Milorad Dodik izjavio je danas Srni da Srbi u Federaciji BiH, kantonima i Mostaru moraju imati svoje autentične predstavnike i da će se u razgovoru sa političkim partnerima zalagati da se to i ostvari. Dodik je, nakon sastanka s predstavnicima SNSD-a i srpskih udruženja u Continue Reading\nBy admin veljača 10, 2019\nBiH / Ekonomija / Vijesti\nNa evidenciji nezaposlenih u Kantonu Sarajevu nalaze se 62.023 osobe kazao je Muhamed Bekto, vršilac dužnosti direktora Javne ustanove Služba za zapošljavanje Kantona Sarajevo. Po njegovim riječima, primarna misija i cilj Službe za zapošljavanje Kantona Sarajevo su da posreduje pri zapošljavanju osoba koje se nalaze na evidenciji nezaposlenih u Kantonu Continue Reading\nBiH / Intervju / Vijesti\nNa adresu redakcije portala naudaru.com stiglo je nekoliko optužbi na račun kandidata Stranke demokratske akcije (SDA), Nanić Mersudina. Naime, naši čitaoci (imena poznata redakciji) tvrde da Nanić, u periodu dok je radio kao nastavnik informatike u Osnovnoj školi “Bužim”, nije imao fakultetsku diplomu koja je potrebna za to radno mjesto. Continue Reading\nBy admin veljača 8, 2019\nBiH / Ekonomija / Privreda\nCijena električne energije u Republici Srpskoj (RS) za velike kupce bit će veća za 4,9 posto. Entitetski premijer Radovan Višković kaže da je sa upravom “Elektroprivrede RS” usaglašen taj iznos poskupljenja, koji je ocijenjen kao “minimalan”. Nakon sastanka s privrednicima u Trebinju, Višković je dodao da će Vlada imati razumijevanja Continue Reading\nBy admin veljača 7, 2019 travanj 14, 2019\nMinistar unutrašnjih poslova Unsko-sanskog kantona Nermin Kljajić održao je danas sastanak s prijevoznicima ovog kantona kako bi dogovorio prijevoz migranata iz USK, kojih ima blizu 4.000, u Sarajevo. Razlog je nereagovanje Ministarstva sigurnosti BiH na zaključke Operativne grupe za koordiniranje aktivnosti i nadzora nad migrantskom krizom na području UK. Zaključcima Continue Reading\nVlast u FBiH bi da razvija poljoprivredu, ali bez povećanja budžeta: “Uvoz će nas uništiti”\nVlasti u Federaciji Bosne i Hercegovine za ovu godinu planiraju izdvojiti 69,7 miliona KM za poljoprivredu, što je dosta ispod zakonskog minimuma. Međutim, kroz programe ekonomskih reformi, koji su dostavljeni Evropskoj uniji, govori se o razvoju poljoprivrede i povećanja broja zaposlenih, što bh. poljoprivrednici smatraju velikim apsurdom. U dokumentu “Program ekonomskih Continue Reading\nBy admin veljača 3, 2019 travanj 14, 2019\nČlanovi prijedorskog SDS-a uputili su otvoreno pismo predsjedniku stranke Vukoti Govedarici u kojem traže da prestane rastjerivati dugogodišnje članove iz stranke i dezintegraciju partije, te omogući provođenje unutarstranačkih izbora u SDS-u Prijedor. “Gospodine predsjedniče SDS-a RS, Vašom odlukom od prije dvije godine o raspuštanju GO SDS-a Prijedor, započet je proces dezintegracije, Continue Reading


Dodik: BiH po Ustavu nema vojsku, Srpska će povući saglasnost - 07.11.2021, Sputnik Srbija\nDodik: BiH po Ustavu nema vojsku, Srpska će povući saglasnost\nBosna i Hercegovina po Ustavu nema Oružane snage, izjavio je srpski član Predsedništva BiH Milorad Dodik, ukazujući da je Dejtonski mirovni sporazum jasno... 07.11.2021, Sputnik Srbija\nDodik je, u intervjuu za Bi-Bi-Si, na pitanje da li to znači da će Republika Srpska formirati, odnosno vratiti svoju Vojsku, odgovorio da je to njeno ustavno pravo koje nikad nije ni ukinuto.On je rekao da teži miru, stabilnosti i ustavnom pravu i da će Republika Srpska ostati deo BiH sa ovlašćenjima koja ima po Ustavu BiH.„Neke stvari koje su rečene, nisu refleksija stvarnosti. Ne postoji vojska BiH na teritoriji Republike Srpske, nego Oružane snage u kojima su većina Srbi. Nema potrebe da se blokiraju kasarne, kada su 90 odsto pripadnika OS BiH u Republici Srpskoj Srbi. Takođe bih naglasio da verujem u kapacitet Eufora i da je njihov mandat produžen odlukom Ujedinjenih nacija“, rekao je Dodik.On je istakao da Republika Srpska ne želi ovakvu BiH, već onakvu kakva je predviđena Dejtonskim sporazumom.„Pokazalo se da je BiH, kako je trenutno uređena, dekadentna sa lažnim reformama i drugim problemima i da, kao takva, ne može opstati. Ono što želim u ime ljudi koji su me izabrali jeste da branim dejtonsko uređenje Republike Srpske i da implementiramo samo ono što je tu zapisano, nego da jurimo neke uzvišene ciljeve za koje se pokazalo da su imaginarni“, naveo je Dodik.On je ponovio da Republika Srpska ne priznaje Kristijana Šmita kao visokog predstavnika u BiH, navodeći da je Šmit „privatno lice koje može da misli šta god hoće“.„Njegovo imenovanje nije potvrđeno u UN-u, zašto bi ga mi prihvatili? Njegov izveštaj je pisala muslimanska obaveštajna služba u Sarajevu“, kazao je Dodik, preneo je RTRS.\nBosna i Hercegovina po Ustavu nema Oružane snage, izjavio je srpski član Predsedništva BiH Milorad Dodik, ukazujući da je Dejtonski mirovni sporazum jasno dozvolio entitetima da imaju svoje vojske.\nDodik je, u intervjuu za Bi-Bi-Si, na pitanje da li to znači da će Republika Srpska formirati, odnosno vratiti svoju Vojsku, odgovorio da je to njeno ustavno pravo koje nikad nije ni ukinuto.\n„Mi smo samo dali saglasnost za drugačiji način organizovanja vojnih snaga u BiH. Sada ćemo tu saglasnost povući“, istakao je Dodik.\nOn je rekao da teži miru, stabilnosti i ustavnom pravu i da će Republika Srpska ostati deo BiH sa ovlašćenjima koja ima po Ustavu BiH.\n„Neke stvari koje su rečene, nisu refleksija stvarnosti. Ne postoji vojska BiH na teritoriji Republike Srpske, nego Oružane snage u kojima su većina Srbi. Nema potrebe da se blokiraju kasarne, kada su 90 odsto pripadnika OS BiH u Republici Srpskoj Srbi. Takođe bih naglasio da verujem u kapacitet Eufora i da je njihov mandat produžen odlukom Ujedinjenih nacija“, rekao je Dodik.\nOn je istakao da Republika Srpska ne želi ovakvu BiH, već onakvu kakva je predviđena Dejtonskim sporazumom.\n„Pokazalo se da je BiH, kako je trenutno uređena, dekadentna sa lažnim reformama i drugim problemima i da, kao takva, ne može opstati. Ono što želim u ime ljudi koji su me izabrali jeste da branim dejtonsko uređenje Republike Srpske i da implementiramo samo ono što je tu zapisano, nego da jurimo neke uzvišene ciljeve za koje se pokazalo da su imaginarni“, naveo je Dodik.\nOn je ponovio da Republika Srpska ne priznaje Kristijana Šmita kao visokog predstavnika u BiH, navodeći da je Šmit „privatno lice koje može da misli šta god hoće“.\n„Njegovo imenovanje nije potvrđeno u UN-u, zašto bi ga mi prihvatili? Njegov izveštaj je pisala muslimanska obaveštajna služba u Sarajevu“, kazao je Dodik, preneo je RTRS.\n5 Novembar, 20:26


Hamilton u problemu zbog majice - MaxBet Sport\nHamilton je izašao na podijum noseći majicu sa natpisom “Uhapsite policajce koji su ubili Brionu Tejlor”, istu majicu nosio je i pre trke, a izjavu posle pobede u Muđelu završio je rečenicom: “Pravda za Brionu Tejlor”.\n– Trebalo mi je dugo da nabavim tu majicu i čekao sam da je obučem kako bih podigao svest o tome da postoje ljudi koji su ubijeni na ulici, koji su ubijeni u svojoj kući – policija je bila u pogrešnoj kući, a ti ljudi i dalje šetaju slobodno. Ne smemo se smiriti, ne smemo… Moramo da nastavimo da podižemo svest o tome – rekao je Hamilton posle trke, preneo je Skaj.\n– Moramo da nastavimo sa tim, a Naomi to radi sjajno, velike čestitke. Ona je neverovatna inspiracija, moramo da nastavimo da forsiramo to pitanje- naveo je Hamilton.\nTagovi:Formula 1Luis Hamilton\nMorbideli pobedio u trci u San Marinu


Milena S. (31) iz Beograda je zahvaljujući Green fit biljnim kapima uspela da skine čak 16 kg i da povrati svoju idealnu figuru. Sada kaže da ponovo uživa u svom telu i da ima mnogo više energije i samopouzdanja.\nPotpuno neplanirano, listajući razne objave prijatelja na društvenim mrežama, pažnju mi je privukao biljni preparat Green Fit. U početku sam bila skeptična jer sam već isprobala mnogo raznih preparata koji su obećavali instant topljenje masnih naslaga za nedelju ili dve dana koji mi uopšte nisu pomogli. Ipak, nastavila sam da čitam iskustva korisnika i pomislila da tu možda ima nečeg. Videla sam da je sastav potpuno prirodan i bezbedan, da nema nuspojava i rešila da pokušam. Poručila sam kapi i rešila da počnem da ih pijem. Uz kapi, stiglo mi je i uputstvo za upotrebu kao i preporuke vezane za jelovnih i fizičku aktivnost. Rešila sam da budem uporna kada sam već krenula s tim, i dosledno se pridržavala svih njihovih preporuka. Zaboravila sam na vagu jedno vreme, ali kako se bližio kraj posle prve bočice, počela sam da primećujem da se osećam bolje. Imala sam mnogo više energije i prestali su da mi se dešavaju oni “padovi” kao pre tako da mi organizam više nije vapio za slatkišima. Primetila sam da su kolege i koleginice sa posla počele da mi upućuju komplimente vezane za liniju, ali i za lepši i čistiji ten. Pre nego što ću krenuti sa drugom bočicom, stala sam na vagu i na moje iznenađenje primetila da sam smršala 4,5 kg! Pored sveg boljitka koji sam osetila i potvrde okoline, ovo mi je bio dodatni znak da treba da nastavim.\nSada pijem petu bočicu biljnih kapi Green Fit, smršala sam čak 16 kg i što je najvažnije, usvojila sam zdrav način ishrane (3 obroka, 2 užine) uz redovnu i umerenu fizičku aktivnost i osećam se odlično. Ranije sam mrzela da se slikam, a sada uživam u tome. Ne stidim se svog tela, već uživam u njemu u potpunosti!


Sastanak direktora Federalne uprave za inspekcijske poslove i Elektropivrede BiH\nDirektor Federalne uprave za inspekcijske poslove Anis Ajdinović sastao se danas s generalnim direktorom JP Elektroprivrede BiH Bajazitom Jašarevićem. Razgovarali su o stanju u Elektroprivredi BiH i aktivnostima Federalne uprave za inspekcijske poslove u oblasti energetike, termoenergetike i rudarstva.\nDirektor Jašarević je istakao da je područje energetike, odnosno institucionalna podrška i saradnja s javnim servisom, pitanje općeg interesa i društvenog značaja.\nRazmatrana su i pitanja vezana za poslovanje Elektroprivrede BiH, izvjesne probleme izloženosti tržišnoj konkurenciji, zaštita okoliša, a predočena su i dosadašnja iskustva federalnih inspektora u ovoj oblasti. Unapređenje postojećeg normativnog okvira je prepoznato kao područje dosadašnjeg, ali i budućeg zajedničkog djelovanja.\nRazgovarano je i o problematici u vezi s pravnim procedurama i aktivnostima s ciljem poštivanja zakona i propisa za koje je nadležna Elektroprivreda BiH, te poboljšanje postojećih zakonskih normi za usklađivanje zakonodavstva s regulativom EU.\nSastanku su prisustvovali glavni federalni rudarski, termo i elektro-energetski inspektor Ferid Osmanović, federalni inspektor za tečne energente i plin Muamer Terzić, pomoćnica direktora Merima Tanović i izvršni direktori Elektroprivrede BiH za pravne poslove i proizvodnju, Mensura Zuka i Senad Sarajlić.


Crna Gora: Djukanovic pristaje na kompromis oko ustavnog suda | Institute for War and Peace Reporting\nCrna Gora: Djukanovic pristaje na kompromis oko ustavnog suda\nNakon sto je predsednik Djukanovic prihvatio opozicione zahteve uklonjena je prepreka za parlamentarne izbore.\nMonday, 7 October, 2002\nCrnogorski parlament izabrao je sudije Ustavnog suda, cime je konacno uklonjena poslednja prepreka za organizovanje prevremenih parlamentarnih izbora zakazanih za 20 oktobar.\nIzbori su bili dovedeni u pitanje zbog zestokog sukoba vlasti i opozicije oko imenovanja clanova Ustavnog suda.\nNakon sporenja koja su trajala citavo leto, vlast i opozicija su pocetkom septembra postigli sporazum, uz posredovanje OEBS-a i americkog ambasadora Vilijema Montgomerija.\nOpozicija je ocito izvojevala znacajnu pobedu s obzirom na to da je predsednik Milo Djukanovic prihvatio da imenuje dvojicu sudija koje je predlozila opozicija. Posledica ovakvog poteza je da vlast vise ne kontrolise ovu znacajnu instituciju.\nIndependisticka koalicija crnogorskog predsednika Mila Djukanovica izgubila je premoc u parlamentu posto im je bivsi koalicioni partner, Liberalni savez, LS, uskratio podrsku u znak protesta zbog Djukanovicevog potpisivanja Beogradskog sporazuma 14. marta ove godine.\nOvaj sporazum, postignut pod snaznim pritiskom Evropske unije, garantuje ocuvanje drzavne zajednice Srbije i Crne Gore za jos najmanje tri godine. Tek se po isteku tog roka moze odrzati referendum o nezavisnosti Crne Gore.\nPosto su se liberali sredinom jula neocekivano pridruzili opozicionoj koaliciji "Zajedno za Jugoslaviju", Djukanovic nije imao drugog izbora osim da raspise prevremene parlamentarne izbore.\nMedjutim, nova parlamentarna vecina odbila je sredinom avgusta da glasa za sudije Ustavnog suda koje je predlozio crnogorski predsednik Milo Djukanovic. "Ne mozemo glasati... bez prethodnih konsultacija", izjavio je Dragan Soc, lider jedne od projugoslovenskih stranaka u Crnoj Gori.\nMandat clanova Ustavnog suda istekao je 28. avgusta. Sve do prosle srede, Crna Gora je fakticki bila bez Ustavnog suda, pa je pretio pravosudni i politicki haos.\nIzbori zakazani za 5. oktobar morali su da se odloze za 20. oktobar jer ta institucija garantuje legitimnost izbornog procesa i presudjuje u eventualnim sporovima na osnovu zalbi ucesnika u izborima. U jednom trenutku, opozicija je zapretila bojkotom izbora doprinoseci produbljivanju politicke krize.\nU poslednjem momentu, u sredu 25. septembra, kada je isticalo vreme za predaju izbornih lista, crnogorski predsednik je parlamentu predlozio cetiri kandidata za clanove Ustavnog suda - Radoja Koraca, Veselina Rackovica, Zorana Smolovica i Radovana Krivokapica.\nOpozicija je podrzala predlog jer je Djukanovic nacinio dva znacajna ustupka. Prvo, on je parlamentu predlozio dvojicu kandidata, Rackovica i Smolovica, na insistiranje opozicione Socijalisticke narodne partije, SNP, najjace clanice koalicije "Zajedno za Jugoslaviju". I drugo, prihvatio je zahtev projugoslovenskih stranaka da umesto pet, kako to predvidja Ustav, predlozi cetiri kandidata jer je suparnicka koalicija insistirala da bude ravnopravno zastupljena u Ustavnom sudu.\nPravnici vec upozoravaju da bi zbog parnog broja sudija rad Ustavnog suda mogao biti blokiran, i to posebno ako se ima u vidu da su sudije izabrane po partijskima preporukama, a ne na osnovu svog profesionalnog iskustva i kredibiliteta. "Prilikom odlucivanja moze se desiti da dvojica sudija glasaju za jedno resenje, a da su druga dvojica protiv. To moze ugroziti ustavni poredak zemlje i dovesti do blokade Ustavnog suda", izjavio je Blagota Mitric, bivsi predsednik Ustavnog suda Crne Gore.\nNovoizabrani predsednik Radoje Korac je potvrdio da bi moglo doci do blokade suda prilikom odlucivanja zbog parnog broja sudija, ali tvrdi da ce novoimenovane sudije odoleti politickim pritiscima.\n"Radicu po svojoj savesti znanju i umecu. Nisam clan niti jedne stranke i mogu garantovati da me eventualni pritisci nece pokolebati. Verujem da ce se istim principima rukovoditi i drugi clanovi Ustavnog suda", izjavio je Korac.\nPrvi test za nove clanove Ustavnog suda mogli bi biti predstojeci izbori. Ako po osnovu zalbi politickih partija nakon izbora, sudije budu odlucivale prema politickom diktatu, a ne na osnovu pravnih normi, Crna Gora bi se zaista mogla naci u opasnim vodama.\nSrecna je okolnost sto ce se crnogorski izbori naci pod budnim okom medjunarodne zajednice. Bez njenog posredovanja, brojni sporovi izmedju vlasti i opozicije ostali bi nereseni.\nMilka Tadic Mijovic je glavni i odgovorni urednik podgorickog magazina "Monitor".


BTC $42.711 -0,81%\nETH $3.269 -1,54%\nBNB $485 -1,37%\nSOL $143 -2,66%\nDOGE $0,17 -6,16%\nEPAM System se pridružila Alijansi blokčein u transportu (BiTA) koja razvija blokčein prakse i standarde u sektoru transporta, logistike i lanca snabdevanja.\nKompanija za softverski inženjering i IT konsultantske usluge EPAM System se pridružila Alijansi blokčein u transportu (BiTA) koja razvija blokčein prakse i standarde u sektoru transporta, logistike i lanca snabdevanja.\nPrema saopštenju za medije od 19. avgusta, EPAM je utvrdio 21 slučaj primene blokčein tehnologije u realnom svetu u industrijama kao što su transport, logistika, poljoprivreda, proizvodnja i maloprodaja, osiguranje i zdravstvena zaštita. BiTA će navodno koristiti EPAM ekspertizu za softverski inženjering kako bi poboljšao razvoj blokčeina i uspostavio standarde.\nBlokčein hajp ili praktične aplikacije\nKomentarišući saradnju, Džstin Agarval, potpredsednik EPAM-ovog proizvoda za preduzeća, je rekao da kompanija želi da klijenti bolje razumeju kako se tehnologija distribuiranog registra može praktično koristiti, navodeći:\n“Uz sve bazove i hajpove na tržištu, neke kompanije pretpostavljaju da je blokčein vrhunsko rešenje za sve poslovne potrebe, u svim poslovnim izazovima. U EPAM-u blisko sarađujemo sa našim kupcima kako bismo im pomogli da zaista razumeju kako oni mogu da koriste tehnologiju distribuiranog registra, u kombinaciji sa ostalim našim ponudama rešenja, kako bismo povećali efikasnost i otključali nove poslovne modele.”\nRanije u avgustu, kanadska transkontinentalna železnica (CP) se takođe pridružila BiTA kako bi podržala poboljšanja u lancima snabdevanja putem blokčein tehnologije. Tada je predsednik BiTA-e, Patrik Dufi rekao da blokčein: “ima potencijal da olakša obradu transakcija koje se događaju između špeditera i prevoznika, ali zahteva aktivno učešće prevoznika kao što je CP”.\nBlokčein dobija sve veću popularnost u sektoru lanca snabdevanja. Nedavno se nacionalni prevoznik iz UAE Etihad AirWays udružio sa Winding Tree-om, platformom za putničku industriju zasnovanu na blokčeinu, kako bi istražila na koji način blokčein može pomoći u distribuciji.\nDuvanski gigant Philip Morris procenjuje da bi mogao da uštedi do 20 miliona dolara korišćenjem blokčein tehnologije\nAustrijski proizvođač vlakana Lenzing pokreće blokčein mehanizam za praćenje proizvoda u 2020.


Izrada novog pravilnika REM-a za rijalitije - Društvo - Dnevni list Danas\nPočetna » Društvo » Izrada novog pravilnika REM-a za rijalitije\nIzrada novog pravilnika REM-a za rijalitije\nSavet Regularnog tela za elektronske medije (REM) odlučio je da pokrene izradu pravilnika, kojim će biti ograničeno emitovanje rijalitija u terminu od 23 časa do 6 jutru, potvrdio je danas za Nova.rs član Saveta Slobodan Cvejić.\n1Piše: FoNet 21. septembra 2020. 16.23 Izmenjeno: 16.24\nCvejić je objasnio da je Savet REM na današnjoj sednici, na njegov i predlog članica Judite Popović i Višnje Aranđelović, pokrenuo izradu pravilnika o emitovanju rijaliti programa u „prisilnom okruženju“.\n„Takav pravilnik je obavezujući i podrazumeva da se rijaliti emituje u terminu od 23 časa uveče do 6 ujutro. Posle toga nacrt pravilnika ide na mišljenje Ministarstvu, pa na javnu raspravu. Međutim, ni mišljenje ministarstva ni javna rasprava nisu obavezujući, pa verujemo da će pravilnik biti usvojen u onom obliku u kom ga izradi REM“, naveo je Cvejić.\nSavet REM će takođe podneti krivičnu prijavu protiv Kristijana Golubovića zbog pretnji smrću izrečenih u rijaliti programu Zadruga na TV Pink 16. septembra uveče, pošto je kako je naveo, zakonska obaveza REM da se obrati nadležnim organima kada utvrdi da je u programu izvršeno neko krivično delo.\nSednica Saveta je već bila zakazana sa dnevnim redom na kojoj je bio i predlog da se izradi Pravilnik o vremenu emitovanja rijaliti programa „u prisilnom okruženju“, a sam incident je dodat kao tačka dnevnog reda, novid Nova.rs.\nREM od osnivanja izrekao 67 mera pružaocima medijskih usluga\n21. septembra 2020. u 17.22\nNe gledam rijalitije ali čitam novine, ako čujem da su isti emitovani, šta onda da radimo?


EUROPA.BA - Deminiranje i Uništavanje municije\nGlavni cilj politike Evropske zajednice kada su u pitanju protiv-pješadijske mine jeste pružanje pomoći zemljama u kojima su prisutne mine i neeksplodirana minska sredstva u uspostavljanju uslova neophodnih za sigurnost populacije i ekonomski i društveni razvoj. Kako bi to postigla, Evropska unija je uložila napore za dalje pružanje i jačanje međunarodne pomoći za otklanjanje mina kroz stimulisanje implementacije Ugovora o zabrani mina, smanjenje prijetnje koju predstavljaju mine koje se nalaze na tlu i u magacinima, te kroz socijalnu, ekonomsku i medicinsku pomoć lokalnoj populaciji pogođenoj prisustvom mina, te stradalim od mina.\nPoštivanje relevantnog zakonodavstva EU i sporazuma u oblasti Pješadijskog i lakog naoružanja (SALW) veoma je poželjno u državama zapadnog Balkana u procesu evropskih integracija. Tačnije rečeno, zemlje zapadnog Balkana treba da rade na potpunoj usklađenosti sa sljedećim: Zajednička akcija Evropske unije (EU) i Kodeks ponašanja EU za izvoz oružja. Ciljevi ove zajedničke akcije odnose se na borbu protiv i doprinos završetku destabilišućem nakupljanju i širenju lakog naoražanja; doprinos smanjenju postojećih rezervi ovog naoružanja i municije do nivoa koji su u skladu sa legitimnim bezbjednosnim potrebama određene zemlje, te pomoć u rješavanju problema uzrokovanih postojanjem takvih rezervi.\nUsljed starosti i hemijske nestabilnosti municije, BiH je suočena sa “potencijalno značajnom prijetnjom po ljudski život zbog postojećih uslova čuvanja i fizičkog stanja zaliha municije”. Prelazni program za odgovor u okviru Instrumenta za stabilnost za cilj ima rješavanje prijetnje usljed Zaostalih ekspolozivnih naprava iz rata (ERW) u Bosni i Hercegovini putem jačanja kapaciteta vlasti i isntitucija u rješavanju problema sa ERW i omogućivanja uništavanja preostalog ERW-a, na državnom i lokalnom nivou, čime će se obezbijediti veća sigurnost zajednicama te brži odgovor u slučaju incidenata.


Od juna direktni letovi Tivat - Dubai\nTuristička ponuda Crne Gore predstavlja se na Međunarodnom sajmu turizma Arabian Travel Market (ATM 2017), koji se održava u Dubaiju u periodu od 24. do 27.aprila. „Arabian Travel Market“ je vodeći globalni događaj na Bliskom istoku kada je u pitanju turistička industrija i izuzetna je prilika za prezentaciju turističkih potencijala Crne Gore na tržištu Ujednijenih Arapskih Emirata. Crna Gora, u saradnji sa Turističkom organizacijom Srbije i Ambasadom Crne Gore u UAE, prezentuje svoju ponudu treću godinu za redom, a zajednički nastup na ovom sajmu je dogovoren u okviru regionalne saradnje za daleka tržišta, što se u praksi pokazalo kao model kojim se ostvaruju najbolji rezultati.\nPosjetioci crnogorskog štanda imaju priliku da kroz sastanke i promotivni materijal dobiju informacije o turističkoj ponudi Crne Gore za predstojeću sezonu. Primjetno je veliko interesovanje za izlete na najatraktivnijim destinacijama širom Crne Gore kao i za posjete sakralnim objektima. Pored toga ponuda aktivnog odmora privlači sve veću pažnju, pa su ljubitelji netaknute prirode imaju priliku da se upoznaju sa prirodnim bogastvima, ponudom Nacionalnih parkova i brojnim mogućnostima za aktivan odmor u prirodi.Crna Gora postaje sve interesantnija turistima sa tržišta UAE, a u prilog tome govore i najave najveće lowcost kompanije sa Bliskog Istoka, Flydubai, koja ove sezone planira uvođenje avio linije na relaciji Tivat-Dubai. Rotacije će se obavljati u periodu od 23. juna do 25. septembra, dva puta nedeljno.\nImajući u vidu da ćemo u narednom periodu imati bolju avio konekciju sa Dubaijem, i to da interesovanje turista sa ovog tržišta za novim, atraktivnim, autentičnim destinacijama raste očekujemo povećanje gostiju iz Ujedinjenih Arapskih Emirata u predstojećoj sezoni.


Foto: PU Banjaluka / RS\nIz Policijske uprave Gradiška saopšteno je da je u lokalu zatečeno 15 osoba, te da je zbog kršenja zaključaka Republičkog štaba za vanredne situacije uhapšen D.M, piše Srpskainfo.\nO slučaju je obavešten dežurni tužilac Okružnog javnog tužilaštva Banjaluka koji je naredio da se uhapšeni ispita, te da se protiv D.M. dostavi izveštaju redovnoj proceduri.\n– Policijska uprava Gradiška poziva građane da nadležnim službama prijave neodgovorne pojedince ili grupe, koji svojim ponašanjem mogu da ugroze zdravlje ljudi. U cilju zaštite zdravlja ljudi, a u skladu sa važećim zaključcima Republičkog štaba za vanredne situacije i preporukama Instituta za javno zdravstvo Republike Srpske, policijski službenici Policijske uprave Gradiška će i u narednom periodu nastaviti sa provođenjem mera i radnji iz svoje nadležnosti – saopšteno je iz PU Gradiška.


18. Futoška kupusijada\nTradicionalna 18. Futoška kupusijada održana je u petak i subotu 27. i 28. oktobra 2017. godine zajedno sa 8. Futoškim vašarom i festivalom Terra Madre Futog.\nFutoška kupusijada već dugi niz godina n\nNAJAVA: Dan povrća u Gložanu\nPozivamo vas na 11. Dan povrća u Gložanu.\nNAJAVA: 18. Futoška kupusijada\nTradicionalna 18. Futoška kupusijada održaće se u petak i subotu 27. i 28. oktobra 2017. godine zajedno sa 8. Futoškim vašarom i festivalom Terra Madre Futog. Manifestacija prvog dana obuhvata aktivno\nOdržana 5. FORA\nU organizaciji Udruženja "Futoški kupus" u petak 30. juna i subotu 1. jula održana je 5. po redu Futoška omladinska radna akcija "FORA 2017". FORA ističe značaj mladih u održivoj poljoprivredi, neguje\nDan povrća u Gložanu\nDana 22.07 2017. godine u Gložanu je održana jedanaesta po redu lokalna manifestacija "Dan povrća" u organizaciji Udruženja poljoprivrednika Gložan.\nManifestaciju je podržao Pokrajinski sekr\nCetvrta plenarna sednica Nacionalnog konventa o EU\nČetvrta plenarna sednica Nacionalnog konventa o EU (NKEU) održana je u Beogradu 24. aprila 2017. godine.\nPredstavnici Asocijacije poljoprivrednika, članice NKEU Radne grupe poljoprivreda, prisustvova


Sistem video nadzora na 59 graničnih prelaza u BiH - Istinito.com - Ne budi ovca!\nPočetna > BIH > Društvo > Sistem video nadzora na 59 graničnih prelaza u BiH\n19. Septembra 2018. Istinito33Leave a Comment on Sistem video nadzora na 59 graničnih prelaza u BiH\nMinistarstvo bezbjednosti BiH i Granična policija BiH izradili su tehnički dizajn i specifikaciju za uspostavljanje sistema video nadzora na 59 međunarodnih graničnih prelaza.\nSistem video nadzora poboljšaće razmjenu informacija i integrisano upravljanje granicom na međunarodnim graničnim prelazima, koji je preporučen i Šengenskim katalogom.\n– Video nadzor graničnih prelaza, između ostalog, omogućava obezbjeđivanje dokaza za potrebe pravosudnih\ninstitucija, sprečavanje koruptivnih radnji, rekonstrukciju spornih događaja u zonama pod nadzorom, kontrolu i praćenje odvijanja poslovnih procesa i poštivanja zakonitosti u postupanju službenika – saopštili su iz Ministarstva bezbjednosti BiH.\nIzgradnja sistema video nadzora po urađenoj dokumentaciji na 29, od ukupno 59 međunarodnih graničnih prelaza, biće finansirana iz IPA fondova EU, čime će BiH napraviti iskorak u integrisanom upravljanju granicama.\nOtvoren poziv za prijave za treći STARTER program\nMorin Kormak dobila najveće priznanje grada Doboja\nJusko: Prvi korak u izgradnji auto-puta studija izvodljivosti


Evro Book na 56. Sajmu knjiga u Bolonji » Sinhro.rs\nOd 1. do 4. aprila 2019. godine održava se 56. međunarodni sajam knjiga za decu u Bolonji. Sajam knjiga u Bolonji je najveći i najznačaniji sajam knjiga za decu i predstavlja jedan od najvećih svetskih kulturnih događaja.\nNa ovogodišnjem sajmu predstaviće se više od 1400 izlagača iz preko 70 zemalja, a zemlja domaćin ovogodišnjeg sajma je Švajcarska.\nJedna od glavnih tema ovogodišnjeg Međunarodnog sajma knjiga u Bolonji su izuzetne žene u književnom stvaralaštvu. Izdavačka kuća Evro Book predstaviće rad Ane Grigorjev, jedne od najboljih srpskih umetnica u stvaralaštvu za decu, u okviru Evro Book edicije Zaboravljene priče.\nNajnovija priča iz te edicije koju će biti posebno predstavljena je „Ole Spavajko”, zaboravljena priča Hansa Kristijana Andersena o omalenom bajkolikom stvorenju koje nežno uvodi decu u carstvo snova.\nŠtand Evro Book-a, jednog od najvećih srpskih izdavača, i ove, kao i svake godine, privlači veliku pažnju stranih izdavača i ljudi iz sveta knjige. Sajam knjiga u Bolonji, Evro Book će iskoristiti za promociju srpskih autora i ilustratora, a ujedno će uspostaviti saradnju sa renomiranim stranim izdavačkim kućama knjiga za decu. Na ovaj način, Evro Book, će po povratku sa sajma u Bolonji, najnovije svetske trendove u izdavaštvu predstaviti na srpskom tržištu i obradovati najmlađe čitaoce.\nKnjiga koju je ova izdavačka kuća pripremila specijalno za sajam je bajka „Zlatokosa i tri medveda” iz nove edicije Čudesan svet bajki koja će biti u prodaji u Srbiji po povratku sa bolonjskog sajma.\nPrevious Article 5 pisaca u užem izboru za Međunarodnu nagradu “Aleksandar Tišma”\nNext Article OSTRVO ČUVARA OLUJE – čarobna knjiga o magiji odrastanja


Sve manje Nemaca radi na "crno" - Bizlife.rs\nSve manje Nemaca radi na „crno“\n20:47 Berlin, 24/01/2012\nU Nemačkoj je zapošljavanje „na crno“ prošle godine bilo na rekordno niskom nivou u poslednjih 18 godina, zahvaljujući prvenstveno smanjenju nezaposlenosti.\nNiska stopa nezaposlenosti je očigledno razlog sve ređeg ilegalnog zapošljavanja, koje je prošle godine bilo na rekordno niskom nivou, rekao je direktor nemačkog Instituta za rad i ekonomiju (IAW) Bernhard Bokman, predstavljajući danas u Tubingenu izveštaj o sivoj ekonomiji u 2011. godini.\nEksperti, međutim, smatraju da u Nemačkoj svaki sedmi evro nije pod fiskalnom kontrolom. Obim sive ekonomije u Saveznoj Republici Nemačkoj je 2011. godine dostigao 13,5 odsto bruto domaćeg proizvoda (BDP) s tim što će ove godine taj pokazatelj, prema proceni eksperata IAW, neznatno da se smanji na 13,4 procenata.\nBokman je istakao da Berlin već duži niz godina različitim merama pokušava da stane na put ilegalnom zapošljavanju. Tako će smanjenje stope doprinosa za penziono osiguranje sa 19,9 na 19,6 odsto u 2012. godini umanjiti priliv u sivu ekonomiju za još 650 miliona evra, ocenjuje IAW.\nVeliki uticaj na smanjenje rada „na crno“, a ujedno i na sivu ekonomiju, ima ekonomski rast i pad nezaposlenosti u zemlji, prenela je medijska kuća „Dojče vele“. „Onaj ko nađe normalan posao po pravilu više nije zainteresovan za zaradu na crno“, obrazložio je Bokman.\nSa druge strane, ilegalno zapošljavanje bi moglo u izvesnoj meri da se uveća zbog uvođenja minimalne zarade od 1. januara ove godine, za firme koje posreduju u privremenom zapošljavanju radnika.


Specifikacije motornih ulja za Peugeot i Citroen motore - MojVolan.com\nGoriva i maziva Specifikacije motornih ulja za Peugeot i Citroen motore\nPoznato je da se u većini novijih automobila koriste moderna sintetička ulja, ali pored gradacije (5W30, 5W40), bitno je voditi računa i o tačnoj specifikaciji ulja koja su preporučena za određeni motor.\nSpecifikaciju propisuje proizvođač motora, a proizvođači maziva na pakovanju naznačavaju koje specifikacije ulje zadovoljava, jer uglavnom ulje zadovoljava specifikacije više različitih proizvođača.\nKorištenje ispravne specifikacije ulja kod zamjene ili dosipanja ulja je jako važno, jer se na taj način osigurava ispravan rad motora, kako je to predvidio proizvođač, a to je posebno naglašeno kod modernih dizel motora, koji imaju razne sisteme za prečišćavanje izduvnih gasova.\nU svom radu, čak i nov motor sagorijeva malu količinu motornog ulja, jer klipni prstenovi nisu u stanju da ga uklone potpuno sa zidova cilindra, pa je zbog toga važno da motorno ulje bude bez sadržaja sumpora, teških metala, pepela, koji se mogu nakupiti na EGR ventilu, DPF-u, katalizatoru itd.\nPSA grupa, odnosno Peugeot Citroën je od 2009. godine uvela oznake za motorrna ulja prilagođena za upotrebu u njihovim motorima.\nU nastavku slijedi pregled svih oznaka.\nPSA motorna ulja\nSpecifikacija predstavljena 2009. godine, sintetičko ulje sa srednjim sadržajem pepela i sumpora, namijenjena za Euro 4 i 5 dizel motore sa sistemima za prečišćavanje izduvnih gasova. Odgovara ACEA C2 ili C3 standardu uz dodatne PSA zahtjeve, gradacija 5W30.\nSpecifikacija predstavljena 2009. godine, sa visokim sadržajem pepela, za dizel i benzinske motore bez sistema za prečišćavanje izduvnih gasova. Gradacija 10W40, 5W40, odgovara ACEA A3/B4 standardu uz dodatne PSA zahtjeve.\nMineralno motorno ulje za motore proizvedene prije 1998. godine, odgovara A2/B2 standardu, gradacija 15W40.\nSpecifikacija predstavljena 2009. godine, sintetičko ulje sa visokim sadržajem pepela, za dizel i benzinske motore bez sistema za prečišćavanje izduvnih gasova. Odgovara ACEA A3/B4 standardu uz dodatne PSA zahtjeve.\nNajnovija specifikacija za motore sa sistemima za prečišćavanje izduvnih gasova, sa niskim sadržajem pepela i sumpora, odgovara modernim zahtjevima za termičkom stabilnošću, gradacija 0W30. Namijenjeno za motore sa Ad-Blue sistemom, poboljšanih karakteristika na niskim temperaturama, dizajnirano za uštedu goriva, odgovara C1/C2 standardu, svi automobili sa “BlueHDI” oznakom trebaju koristiti ovo ulje.


U Srebrenici održan prijem za domaće privrednike\nHome / Srebrenica•Bratunac / Dešavanja / U Srebrenici održan prijem za domaće privrednike\nNa prednovogodišnjem prijemu u organizaciji načelnika Srebrenice odazvali su se gotovo svi privrednici sa teritorije opštine Srebrenica.\nOvo je bio povod za razgovor sa privrednicima sa područja ove lokalne zajednice na kome je razgovarano o trenutnom stanju, poslovanju, planovima i problemima sa kojima se privrednici suočavaju.\nNačelnik opštine Srebrenica Mladen Grujičić rekao je da ova opština omogućuje zainteresovanim investitorima raznu vrstu podrške, te da je podržano otvaranje šest firmi.\n„Mi pružamo određene olakšice prilikom registracije i početka rada novih firmi i naše mogućnosti su ograničene da bismo pružili značajnju podršku većim firmama, ali možemo pružiti neku vrstu pomoći da se određene teškoće lakše riješe i prevaziđu“, rekao je Grujičić.\nOn je rekao da je svako uspješno preduzeće u ovoj opštini pokretač razvoja, zapošljavanje i prosperiteta ove lokalne zajednice.\nPrivrednici su takođe iznosili i probleme sa kojima susreću, potrebe kao i prijedloge za povezivanje privrednih subjekata i razvijanje novih poslova.\nNa kraju predstavljeni su i privredni potencijali ove opštine kroz video prezentaciju.


Prva vakcine iz COVAX inicijative stigle u Srbiju - Progovori o pregovorima\nPrva vakcine iz COVAX inicijative stigle u Srbiju\n57.600 doza vakcine Astra Zeneka koju je Srbija tražila i platila putem inicijative COVAX stiglo je u Beograd. Ovo je prva isporuka od 295.200 doza, koje bi Srbija u ovoj tranši trebalo da dobije od inicijative COVAX. Dalje isporuke se očekuju uskoro.\nVakcine je na beogradskom aerodromu Nikola Tesla dočekala ministarka za evropske integracije Jadranka Joksimović u prisustvu Dirka Lorenca, otpravnika poslova Delegacije EU u Srbiji, zamenika direktora Svetske zdravstvene organizacije Mengistua Abebauehu Asefa, direktora UNICEF-a u Srbiji, Dejana Kostadinova.\n„Srbija je pokazala da je otporno društvo, solidarno društvo. Mislim da smo pomažući regionu zaista pokazali da sledimo ono što i jeste cilj i politika Evropske unije, a to je da se otpornost i borba protiv pandemije može postići samo na zajednički način. Zaista smatram da je ovaj kontigent vrlo važan, da će otvoriti dinamiku tranši za nabavku vakcina iz COVAX mehanizma. Zahvaljujem se svim partnerima, zahvaljujem se i na jednom koordinisanom radu unutar Vlade“, istakla je ministarka Joksimović.\n„U ime ambasadora Sema Fabricija, imam zadovoljstvo da prisustvujem današnjoj ceremoniji. Pozdravljamo isporuku COVID-19 vakcina danas u Beograd. Srbija je već dobro napredovala u procesu vakcinacije, ali borba nije gotova. Virus se i dalje širi, a ove doze će pomoći u spašavanju života. Evropska unija je sa svojim državama članicama vodeći donator COVAX inicijative, kojoj je donirala 2,2 milijarde evra.\nProgram je već isporučio preko 30 miliona vakcina širom sveta, gde je najpotrebnije, a dobro je što sada stiže i do Srbije.\nJoš jednom čestitam Srbiji što se pridružila tom programu, koji je organizovao pravičnu distribuciju vakcina širom sveta. To je solidarnost koja nam je potrebna: niko nije siguran dok svi nisu sigurni“, rekao je Lorenc.\nOn je takođe istakao činjenicu da je EU bila rame uz rame sa Srbijom od početka pandemije finansirajući transportne kapacitete, opremu i osoblje za borbu protiv širenja korona virusa.\nPomoć EU obuhvata preko 742 tone zaštitnih materijala poput maski i dezinficijenasa do donacije vozila hitne pomoći sa respiratorima i finansiranja dodatnih 200 zdravstvenih radnika. Ove medicinske sestre i lekari koje finansira EU pomogli su hiljadama građana Srbije i učestvovali u više od sto hiljada vakcinacija protiv kovida. EU je takođe donirala 140 trijažnih kontejnera, kojima se sprečava širenje virusa korone u zdravstvenim ustanovama i bila je ključni donator zdravstvenog sektora u Srbiji u periodu od preko 20 godina, omogućavajući izgradnju bolnica i modernizaciju laboratorija i vakcinaciju protiv gripa.\nSa preko 200 miliona donacija i 250 miliona evra u povoljnim kreditima između 2001. i 2021. godine, EU je najveća podrška zdravstvenom sektoru Srbije.\nZamenik direktora Svetski zdravstvene organizacije Abebauehu Asefa kaže da je putem COVAX inicijative, ta organizacija uspostavila pravičan sistem raspodele vakcina, uz podršku preko 190 zemalja.\nDirektorka UNICEF-a u Srbiji Dejana Kostadinova navodi da je ta organizacija odabrana da sprovodi nabavku vakcina preko COVAX sistema zato što je najveći pojedinačni nabavljač vakcina na svetu i zato što ima razvijenu infrastruktutu širom sveta uz mnogo iskustva.\nCOVAX je stub vakcinalnog akceleratora za pristup alatima (ACT), globalne saradnje za ubrzavanje razvoja, proizvodnje i jednak pristup testovima, tretmanima i vakcinama protiv COVID-19. COVAX-om rukovode GAVI, Koalicija za inovacije u pripravnosti za epidemije (CEPI), Svetska zdravstvena organizacija i UNICEF.\nCilj COVAX-a je nabavka 2 milijarde doza do kraja 2021. godine, uključujući najmanje 1,3 milijarde doza za zemlje sa niskim i srednjim prihodima. Pomoći će u razvoju raznolikog portfelja vakcina, pregovarajući sa različitim dobavljačima i uvažavajući različite naučne tehnologije, rokove isporuke i cene. Instrument COVAX je mehanizam za podelu rizika: on smanjuje rizik za proizvođače koji ulažu, a da nisu sigurni u buduću potražnju, i smanjuje rizik da države ne uspeju da obezbede pristup održivoj vakcini.\nEvropska komisija se zalaže za to da vakcinu dobiju svi kojima je potrebna, bilo gde u svetu, i za promociju globalnog zdravlja. Zbog toga je zajedno sa partnerima pomogla u prikupljanju gotovo 16 milijardi evra od 4. maja 2020. godine u okviru globalnog odgovora na koronavirus, globalne akcije podrške univerzalnom pristupu testovima, tretmanima i vakcinama protiv koronavirusa i za globalni oporavak. Doprinos tima Evropa bio je sledeći: države članice EU (3,1 milijarda evra), Evropska komisija (preko 1,4 milijarde evra) i EIB (skoro dve milijarde evra obećane u maju i 4,9 milijardi evra obećane u junu).


Čestitka načelnika Općine Kakanj Aldina Šljive i predsjedavajućeg OV Slavena Katičića povodom 25. novembra – Dana državnosti BiH – Općina Kakanj\nČestitka načelnika Općine Kakanj Aldina Šljive i predsjedavajućeg OV Slavena Katičića povodom 25. novembra – Dana državnosti BiH\nNaša domovina Bosna i Hercegovina sa svojim bogatstvom različitosti koje se međusobno susreću i obogaćuju je u suštini Evropa i Svijet u malom.\nBiti dio takvog multietničkog društva predstavlja čast i privilegiju, ali to znači i obavezu i motivaciju da se svi kontinuirano i ustrajno zalažemo da svaki čovjek u našoj domovini slobodno uživa svoja prava u pogledu svog nacionalnog, vjerskog i građanskog identiteta.\nBiti dio multietničkog bosanskohercegovačkog društva istovremeno znači i obavezu da se kontinuirano radi na polju jačanja demokratičnosti i zaštite ljudskih prava, te da se ustrajno radi na putu općeg prosperiteta naše domovine.\nNjegovanjem i konkretnim pokazivanjem tolerantnosti, uvažavanja, poštovanja i solidarnosti sa svim ljudima, te stalnim građenjem mostova prijateljstva, najbolje se pokazuje razumijevanje suštine naše domovine i najbolje se dokazuje odanost Bosni i Hercegovini.\nSa ovakvim promišljanjima i porukama, svim građanima Kaknja i svim ljudima koji domovinu nose u srcu, upućujemo čestitku povodom Dana državnosti BiH.


Putin razbesneo Zapad, i ne planira da se zaustavi\nVesti\t16.05.2018 12:33\nCeremonija otvaranja drumskog dela Krimskog mosta, koju je predvodio ruski predsednik Vladimir Putin, izazvala je kritike Zapada.\nPutin je otvorio drumski deo Krimskog mosta i poručio da ne sumnja da će traka za kamione preko mosta, koji povezuje Rusiju s Krimom, biti otvorena na jesen, a železnička pruga 2019. godine.\nRuski predsednik seo je za volan u kamionu "Kamaz" kako bi predvodio konvoj od 35 vozila preko 19 kilometara dugog mosta ka primorskom gradu Kerč, na Krimu.\nPutin je dan otvaranja Krimskog mosta nazvao istorijskim i čestitao građevincima na završetku izgradnje objekta.\nSputnjik napominje da je most povezao Krim sa Krasnodarskim krajem i tako postao najduži u Evropi.\nNa objektu je radila cela zemlja, a Putin je rekao da će država i dalje izvoditi po celoj zemlji projekte poput Krimskog mosta.\nKrimski most će biti od sutra biti otvoren za automobile i javni prevoz.\n1. "Evropska unija ... neće priznati ovo kršenje međunarodnog prava", a skoro ista ta GOVNADIJA, bombardujuci SRJ je mogla da krsi medjunarodno pravo.


Južnom Sudanu produžen embargo na oružje\nOd početka sukoba, 2013. godine, u Južnom Sudanu stradalo je više od 380.000 ljudi (Arhiva)\nUjedinjen narodi su za godinu dana produžili embargo na oružje uveden Južnom Sudanu, razorenom u građanskom ratu.\nRezolucija UN-a, koju su u Vijeću sigurnosti predstavile Sjedinjene Američke Države, usvojena je sa deset glasova, dok je pet zemalja bilo suzdržano.\nEmbargo se produžava do 31. maja 2020. godine, kao i zamrzavanje dobara i zabrana putovanja za osam južnosudanskih zvaničnika, optuženih za ključne uloge u sukobu u kojem je, od 2013. godine, stradalo više od 380.000 ljudi.\nNasilje traje od 2013. godine\nTu državu, nezavisnu od Sudana od 2011. godine, pogodio je 2013. godine val žestokog nasilja, pošto su se sukobile snage lojalne predsedniku Salvi Kiiru, koji je pripadnik naroda Dinka, i pristalice njegovog ranijeg potpredsjednika Rieka Machara, iz naroda Nuer.\nPrvi mirovni sporazum, koji je potpisan 2015. godine, brzo je propao, jer su sukobi nastavljeni nakon nekoliko mjeseci.\nHirurg iz Južnog Sudana dobitnik Nansenove nagrade\nNa sjeveroistoku Južnog Sudana 200.000 stanovnika i izbjeglica iz susjednog Sudana na raspolaganju ima samo jednog hirurga. On je ovogodišnji dobitnik Nansenove nagrade, koju Ujedinjene nacije dodjeljuju organizacijama i osobama koje daju sve od sebe kako bi pomogli izbjeglicama.


Sve više korisnika interneta u BiH – SARAJEVO.co.ba\nObjavljeno 02. 04. 2009 07. 05. 2010 od sarajevo.co.ba\nSve više korisnika interneta u BiH\nU Bosni i Hercegovini su u 2008. godini zabilježena 336'163 internet pretplatnika.\nU Izvještaju Regulatorne agencije za komunikacije se procjenjuje kako je u 2008. godini bilo 1'307'585 internet korisnika.\nIstaknuto je kakostepen korištenja interneta u Bosni i Hercegovini za 2008. godinu iznosi 34%, što predstavlja povećanje za 6,75&, u odnosu na 2007. godinu.\nStatistike pokazuju da je, kad je u pitanju pristup internetu, u 2008. godini, i dalje značajno bio prisutan takozvani dial-up pristup, koji čini 43,9% ukupnog broja internet pretplatnika. Drugo mjesto zauzimaju pretplatnici ADSL internet pristupa čiji se broj pretplatnika, u odnosu na 2007. godinu, povećao za tri puta, pa sada čini 31% ukupnog broja internet pretplatnika.\nRegulatorna agencija za komunikacije očekuje da će dalja liberalizacija tržišta telekomunikacija i uvođenje novih tehnologija omogućiti prisutvo kvalitetnih usluga i time nastaviti pozitivna kretanja u primjeni interneta u Bosni i Hercegovini.\nU našoj zemlji djeluje ukupno 66 pružalaca internet usluga od čega su 62 bila obuhvaćena u ovim statističkim podacima.\nObjavljeno u Sarajevske novostiOznačeno BiH,RAK\nNazad Halid Bešlić otputovao na liječenje u Tursku\nNaprijed Studenti spremni za polufinale


Fomin: NATO se sprema za sveobuhvatni rat sa Rusijom! | Borba Info\nHome/Fakti/Fomin: NATO se sprema za sveobuhvatni rat sa Rusijom!\nFomin: NATO se sprema za sveobuhvatni rat sa Rusijom!\n28/12/2021\tFakti Leave a comment\nPostavljanje vojnog bloka predvođenog SAD, podstaklo je ruski strah od sukoba…\nGovoreći tokom brifinga za vojne atašee i druge strane diplomate, u ponedeljak u Moskvi, zamenik ruskog ministra odbrane Aleksandar Fomin. optužio je NATO. da se sprema za sveobuhvatni rat sa Rusijom.\n„Vojni razvoj bloka je u potpunosti preusmeren na pripremu za oružani sukob velikih razmera, visokog intenziteta sa Rusijom“, naveo je Fomin.\nPriprema dolazi sa proširenjem vojnih kapaciteta bloka, a ogleda se i u programskim dokumentima NATO-a, u kojima je Moskva nedvosmisleno imenovana, „kao glavni izvor pretnji koalicionoj bezbednosti“, primetio je Fomin.\nIstovremeno, stariji dokumenti, uključujući Rimsku deklaraciju iz 2002. godine, kojom se utvrđuje da Rusija i NATO, ne smatraju jedni druge protivnicima, ostaju na snazi, dodao je on.\nStalno hladni odnosi između Rusije i alijanse, koju predvode SAD, postali su još gori poslednjih meseci.\nMoskva je u oktobru saopštila da će obustaviti sve direktne veze sa NATO-om, zatvarajući svoje kancelarije u Moskvi, kao odgovor na proterivanje osam ruskih diplomata iz njenog sedišta u Briselu.\nTada je ministar spoljnih poslova Sergej Lavrov rekao, da je blok koristio bilateralne kanale, za „razvijanje propagande i pritisak na Rusiju“ umesto za smislen dijalog.\nPočetkom decembra, ruski predsednik Vladimir Putin, izneo je ideju o sveobuhvatnom, pravno obavezujućem bezbednosnom sporazumu sa Zapadom.\nPredlog je već materijalizovan u dva nacrta dokumenta, jedan za SAD i poseban za NATO u celini.\nPredloženi sporazum predviđa zaustavljanje širenja NATO-a na istok i sadrži garancije o nerazmeštanju određenih sistema naoružanja u Evropi.\nNacrt sporazuma je osmišljen da služi i Rusiji i NATO-u, rekao je Fomin, izrazivši nadu da će se blok uskoro pripremiti da konstruktivno razgovara o predlozima za bezbednost.\n„Smatramo da je ovaj sporazum razvijen u interesu i Rusije i Evrope, u celini.\nRadujemo se ozbiljnom, konstruktivnom razgovoru“, rekao je on diplomatama.\n„Čekamo, da alijansa pruži suštinsku reakciju na naše predloge i spremni smo, da započnemo pregovore u svakom pogodnom trenutku.\nTagFomin NATO Rusija sprema sveobuhvatni rat\nPrevious Tek sada počinje istraživanje u Srbiji na temu, koliko dugo štite vakcine?\nNext Nećemo slaviti novu godinu\nNemačka razmatra da svoje stare lovce Tornado zameni američkim F-35. Portal 19FortiFive smatra, da bi …


Strateg crveno-belih Vladan Milojević zadovoljan je kako ekipa izgleda s obzirom na to da su još uvek u toku pripreme.\n- Lepo je kada pobedite, ovi momci imaju pobednički mentalitet, ali važno je da smo odigrali dobru utakmicu. Igrali smo protiv ekipe od koje može nešto da se nauči, videli ste igru jedne nemačke ekipe, sa formacijom koja nije tipična za naš fudbal, i drago mi je da su momci dobro odigrali. Bilo je veoma dobrih stvari, ima i elemenata koje treba popraviti, ali i faktor umora je tu. Zadovoljan sam njihovom željom, htenjem, i na nama je da nastavimo da radimo - rekao je Milojević.\nOn je pobedu posvetio nedavno preminulom bivšem kapitenu Crvene zvezde Goranu Bunjevčeviću.\n- U svoje ime i u ime stručnog štaba i svih igrača bih želeo ponovo da izrazim saučešće porodici jednog velikog igrača i čoveka, i iako je ovo prijateljska utakmica, ovu pobedu posvećujemo Goranu Bunjevčeviću - neveo je šef stručnog štaba šampiona Srbije.\nZanimljivo je da su u Zvezdi penale počeli da izvode igrači koji nisu postigli golove.\n- Kod nas se zna redosled izvođača, ali drago mi je da su oni svi drugari i to se vidi i prilikom izvođenja. Prethodni penal je izveo Meleg, sada Jevtović, to je njihov dogovor i na takve stvari treba biti ponosan. To je samo dokaz dobre atmosfere - poručio je strateg crveno-belih.\nEkipa se polako sklapa, stiglo je u Austriju i poslednje pojačanje Ebisilio.\n- Svaka ekipa koja ima jedan kliše igre može da postane predvidiva, pokušavam sa mojim igračima da igram u više sistema i da uvežbavamo. Videćemo kako će na kraju sve to izgledati, a ove utakmice i služe da pokažu ko koliko može na kojoj poziciji. Imamo deficit na štoperskoj poziciji, Žule je dobro odigrao kao i svi ostali igrači. Babić je iz preventinih razloga preskočio današnju utakmicu, ali očekujem ga već u ponedeljak. Ebisilio se priključio, upoznao je danas svoje nove drugare, sa nama je, od sutra će trenirati i videćemo kako se oseća. Mislim da je to kvalitetan igrač, na tim pozicijama nije lako naći dobrog igrača, a nisam neko ko voli velike reči. Trebaće mu vremena da se prilagodi - smatra Milojević koji je objasnio i svoju nešto burniju reakciju na poluvremenu posle zaista čudnog penala za LASK.


Mladi srpski defanzivac Stefan Bajčetić (16), sin nekadašnjeg štopera Crvene zvezde, pojačao je Liverpul.\nU poslednjim satima 2020. godine, Crveni su za 250.000 evra otkupili ovog tinejdžera od Selte.\nNa kraju nije prihvatio poziv sa Old Traforda, već onaj koji mu je uputio Jirgen Klop, menadžer Crvenih.\nKako su u decembru pisali španski mediji, predstavnici Liverpula su bili na Pirinejima i dali su ponudu koju je on tada prihvatio, bez obzira što je već imao načelan dogovor sa “crvenim đavolima”.\n⚽ Liverpool beat Man Utd to signing of Stefan Bajcetic for €250k 🔥 #LFC News\nImajući u vidu da Velika Britanija od 1. januara izlazi iz Evropske unije, zbog problema sa dovođenjem maloletnih igrača Liverpulu se žurilo da se što pre realizuje ovaj transfer.


Izbori za Savjete nacionalnih manjina biće održani 4. novembra\nNaslovnica Sjeverni Sandžak Novi Pazar Izbori za Savjete nacionalnih manjina biće održani 4. novembra\nMinistar za državnu upravu i lokalnu samoupravu Branko Ružić potvrdio je da će izbori za Savjete nacionalnih manjina biti raspisani za 4. novembar. Pripadnici nacionalnih manjina pozvani su da se upišu u birački spisak za predstojeće izbore za Savjete nacionalnih manjina koji će biti raspisani sredinom mjeseca.\nTrinaest odsto populacije Srbije čine pripadnici nacionalnih manjina, što je rijetkost u zemljama regiona, čime se Srbija ponosi, rekao je Ružić za RTS.\nNa jesen će se glasati u 21 savjetu za nacionalne manjine a da li će biti osnovan i 22 savjet zavisi od broja pripadnika ruske manjine.\n„Imamo 21 nacionalni savjet, a da li će i Rusi da učestvuju zavisi koliko će ih biti upisano u posebni birački spisak. To nije oročeno već je to kontinuirani proces i nije vezan samo za izbore“, objasnio je Ružić.\nTakođer, od broja upisanih pripadnika nacionalnih manjina u posebni birački spisak zavisi i da li će izbori biti neposredni ili posredni.\nZakoni jasno preciziraju nadležnosti Nacionalnih savjeta, i stepen bavljenja politikom. Ipak, postavlja se pitanje da li će kampanja ponegdje podsjećati na one stranačke.\n„Kampanje će biti kao i za svake druge izbore ali treba imati u vidu djelokrug rada savjeta. Savjeti za nacionalne manjine su zaduženi da se bave kulturom, obrazovanjem i medijima na jezicima nacionalnih manjina a ne politikom“, rekao je Ružić.


Partizan je BRZ: Crno-beli sprinteri i golobradi "džoker" | Fudbal\nPartizan je BRZ: Crno-beli sprinteri i golobradi "džoker" | Mondo Portal\nPartizan je BRZ: Crno-beli sprinteri i golobradi "džoker" 6 Podeli Podeli na facebook Podeli na twitter Podeli na viber Pošalji na mail\n09.06.2020. / 17:55\nAutor Nebojša Marković 09.06.2020. / 17:55\nPartizan želi da se plasira u šesto uzastopno finale Kupa Srbije.\nDva "večita" derbija ove sezone su već odigrana i Partizan je u oba uspeo da ostane nesavladan bez primljenog gola. Pobeda 2:0 i remi 0:0 doneli su određenu satisfakciju, ali pogled na tabelu Superlige čini da ta satisfakcija velikom brzinom iščezne.\nCrvena zvezda je po treći put uzastopno postala šampion Srbije i zbog toga će važnost polufinalnog okršaja u nacionalnom kupu biti još veća.\nPartizan u 200. takmičarskom okršaju protiv Zvezde (162 u prvenstvu, a biće ovo i 38. u kupu) želi da se po šesti put uzastopno plasira u finale Kupa Srbije i produži rivalov post bez tog trofeja, ali i bez duple krune. Takođe, želeće da ostvare novu pobedu u Kupu nad Zvezdom, posle pobeda u finalima 2017. i 2019.\nIpak, pred sam meč na stadionu u Humskoj, stekao se utisak da će trener Partizana Savo Milošević imati najviše dilema oko odabira napadačke četvorke. Pitanje je odakle bi mogla da preti najveća opasnost po gol Zvezde i za koju kombinaciju napadačkog kvarteta će se odlučiti.\nBrzina po bokovima\nJedan od glavnih aduta crno-belih i tokom jeseni bila je hitrina i prodornost po bokovima. U Miloševićevoj klasičnoj 4-2-3-1 važnost krila očekivano dolazi do izražaja, a i sada je za očekivati da će fokus biti na brzini koja bi mogla da naškodi bekovima Zvezde.\nLazar Marković je posle višemesečne pauze sada ponovo zdrav i spreman da pomogne, iako njegov izbor odluka na terenu često ume da ometa njegovu prirodnu brzinu.\nSa druge strane, Takumi Asanu je pauza zbog korona virusa očigledno prijala. Imali smo prilike da vidimo kako je u svom domu praktikovao na jogi, a slučajno ili ne, Japanac je izgledao osveženo. U meču protiv Mladosti, na primer, je bila očigledna konkretizacija u njegovoj igri i želja da se igra direktnije prema golu protivnika.\nImajući u vidu da je Marković odmarao posle meča u Surdulici i da nije igrao u ligi, čini se da Milošević planira da ga u derbiju iskoristi na desnom krilu od prvog minuta.\nEnigma iza špica\nVeliko pitanje koje će biti pred Savom Miloševićem jeste ko će igrati između Asana i Markovića i šta očekivati na tom mestu. Dosta je nedoumica oko Sejdube Sume i njegove eventualne uloge. Odigrao je tek jedno poluvreme od nastavka sezone i teško je utvrditi koliko je spreman. Kada je u formi i raspoložen, navijači Partizana ne brinu i on je zaista igrač koji jednim potezom može da reši meč. Videli smo, uostalom, to i na prvom ovosezonskom derbiju.\nMeđutim, koliko god njegova nepredvidivost mogla da donese dobro, toliko može i da ne donese ništa konkretno. Na Miloševiću je da proceni da li će možda Bibras Natho morati da pređe na tu ofanzivniju poziciju, a iza sebe ostavi prostor za Zdjelara i Šćekića.\nU tom slučaju bi Partizan dobio igrača na mestu polušpica koji ume odlično da sarađuje sa krilnim igračima. Nathova najbolja uloga jeste sa razlogom na sredini terena, nešto dalje od šesnaesterca rivala, ali postoji mogućnost da Suma ostane na klupi, pa da glavni kreator bude iskusni Izraelac.\nDžoker zvani Fića\nMnogi navijači Partizana će priželjkivati Filipa Stevanovića u startnoj postavi, ali za sada se čini da je to manje verovatna opcija. Mladi Stevanović je izvanrednom partijom protiv Spartaka praktično sam pokušao da savlada rivala, dok je u meču protiv Mladosti napravio dar-mar kada je ušao u igru u poluvremenu, postigavši gol i stvorivši još par prilika za saigrače.\nNjegov dribling i odlična igra sa obe noge ga čine igračem koji je brzo postao miljenik navijača, naročito kao golobradog tinejdžera koji je ponikao u mlađim kategorijama kluba.\nMožda baš njegova lucidnost i mladalačka hrabrost sa klupe budu džoker Sava Miloševića, koji će moći da promeni tok meča u potrebnom smeru.\nNapadačku četvorku u formaciji 4-2-3-1 kompletiraće Umar Sadik kao jedini pravi napadač, a imaće i na mnogo pitanja da odgovori na terenu. Nije u dobroj formi, od ponovnog nastavka sezone je postigao samo jedan gol i to iz penala koji je trebalo da izvede Natho.\nJoš veći problem je što iz igre ne uspeva da svojom kretnjom pozicionira sebe u prave prilike, a i kada uspe da umakne, Nigerijac ne uspeva da finišira na najbolji mogući način. Prošle jeseni smo videli zbog čega u Partizanu nisu imali dilemu hoće li otkupiti njegov ugovor, ali partije ovog proleća nisu na tom nivou.\nDerbi, fraza ili ne, zaista ume da bude inspirativan meč i možda Sadik baš u najvećem protivniku pronađe ono što mu je potrebno da ga se protivničke odbrane ponovo plaše.\nfk partizan Filip Stevanović sejduba suma Takuma Asano Umar Sadik večiti derbi lazar marković\nJa bi igrao4-3-3 sa ovim timom.Markec-Asano - Stevanovic napad bez ovog Sadika. AV treba da bude 6 zvezdina zvezda najzasluzniji je za dominaciju poslednjih nekoliko godina.\n09.06.2020. / 19:39\nNEGO DEMBLIJE TRK U APOTEKU PO BENDJOSE DOK NIJE GUZVA,CUJEM DA VAM JE NOVI SPONZOR PERFEX KAZE NAJBOLJE STE MUSTERIJE,RADE NOVU SERIJU PAPIRNIH MARAMICA SA ŽVEŽDINIM LOGOM NA PAKOVANJU😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂😂\n09.06.2020. / 19:37\nNiko se ne obazire na sustinu a to je zamazivanje ociju osvojenim kupovima i kupovine vremena u foteljama ove VVV uprave.